هۆپ هایکس لە دامەزراوەی ترەمپدا\n2020-10-04 1881 جار\nناوی هۆپ هایکس، لە رۆژانی رابردوودا تەواوی میدیای جیهانی تەنیوە، ئەمە پاش ئەوەی دۆناڵد ترەمپ، سەرۆکی ئەمریکا، تووشبوونی خۆی و میلانیای هاوژینی بە کۆرۆنا راگەیاند.\nناوی هۆپ لە دۆسێی نەخۆشکەوتنەکەی ترەمپدا، ئەوکات کەوتە ناو ناوانەوە، کە ماوەیەکی کەم پاش تووشبوونی سەرۆک و خانمی یەکەمی وڵات، میدیاکانی ئەمریکا ئاماژەیان بەوەدا، هۆپ هایکس گوێزەرەوەی نەخۆشییەکە بووە بۆ ترەمپ و میلانیا.\nهۆپ لە بنەمادا، راوێژکار و نزیکترین کەسی ترەمپە لە کۆشکی سپیدا، ئەو پێشتر لەگەڵ سەرۆکدا کاریکردووە، بەڵام جارێک دەستی لەکارەکەی کێشایەوە، بەرلەوەی بگەڕێتەوە کۆشکی سپی.\nهۆپ نزیکترین کەسە لە ترەمپەوە کە پێشتر تووشبوونی بەکۆرۆنا راگەیێندراوە. ئەو یاوەری سەرۆک بوو لە گەشتی ویلایەتی ئۆهایۆدا، بۆ بەشداریکردن لە یەکەم دیبەیتی تەلەڤزیۆنی نێوان بەربژێرانی پۆستی سەرۆکی وڵات، کە هەفتەی پێشوو بەڕێوەچوو. سەرچاوەکان گوتیان هۆپ کاتێك لە فڕۆکەی سەرۆکایەتیی ئەمریکا دابەزیوە، دەمامکی نەپۆشیووە.\nهایکس، ترەمپی تووشی کۆرۆنا کردووە؟\nپێنجشەممەی رابردوو، دۆناڵد ترەمپ لە توویتێکدا نووسی: "هۆپ هایکس کە زۆر لێبڕاوانە لە ماوەی رابردوودا بەبێ پشوودان کاریکردووە، تووشی کۆرۆنا بووە و ئەوەش رووداوێکی ناخۆشە".\nسەرۆکی ئەمریکا بە کەناڵی 'فۆکەس نیوز'ی راگەیاندبوو، هۆپ زۆرینەی کات دەمامکی بەکارهێناوە، بەڵام لەگەڵ ئەوەشدا دووچاری پەتاکە بووە.\nلە زۆربەی کۆبوونەوەکانیدا لەگەڵ راوێژکار و یاریدەدەرەکانی، ترەمپ دەمامکی نەپۆشیووە. لە دوای دیبەیتەکە و لە کاتی گەڕانەوەدا بۆ واشنتن، هۆپ لە نێو فڕۆکەی سەرۆکایەتیدا هەستی بەنیشانەکانی کۆڤید 19 کردووە، بۆیە هەر لەوێدا کەرەنتینکراوە.\nهۆپ حەزی بەدەرکەوتنە لە میدیاکاندا، نمایشکاری جلوبەرگ بووە و هێشتا تەمەنی تەنیا 31 ساڵە، جوانکیلە و دەم بەخەندەیە، لەبەردەم کامێراکاندا دەردەکەوێت و لەپاڵ سەرۆکدا، دەدرەوشێتەوە، بەڵام پێشتر هیچ کارێکی سیاسی نەکردووە.\nهۆپ هایکس پێشتر وتەبێژی هەڵمەتی هەڵبژاردنەکانی سەرۆک بوو لە 2016دا، دواتر کاتێک ترەمپ بووە سەرۆکی وڵات، ئەو پۆستی بەڕێوەبەری پەیوەندییەکانی کۆشکی سپی وەرگرت.\nلە ئاداری 2018دا دەستیلەکارکێشایەوە و بووە گەورە بەرپرسی پەیوەندییەکانی 'رۆبێرت مێردۆخ' بزنسمان و خاوەنی کەناڵی 'فۆکەس نیوز'، دواتر لە شوباتی ئەمساڵدا گەڕایەوە بۆ کارکردن لە کۆشکی سپی لە پۆستەکەی خۆید\nلەدایکبوون و گەورەبوون\nهۆپ شارلۆت هێکس، ساڵی 1988 لە ویلایەتی کۆنیتێکت، لەدایکبووە، ماڵباتەکەی مێژوویەکی بەرچاویان لە ئیدارەی ئەمریکادا هەیە. دایکی هۆپ یاریدەدەری کارگێڕیی یەکێک لە کۆنگرێسمانە دیموکراتەکان بووە، لە کاتێکدا باپیری و نەنکی لە دایکەوە، لە وەزارەتە جیاوازەکانی وڵاتدا کاریان کردووە.\nلە مێردمنداڵیدا، هۆپ وەک نمایشکاری جلوبەرگ کاریکردووە، لە بەرگی چەندین گۆڤاری بەناوبانگی ئەمریکا کە تایبەت بوون بە نمایشی جلوبەرگ، دەرکەوتووە، لە زانکۆ زمانی ئینگلیزی خوێندووە و ساڵی 2010 خوێندنی زانکۆی تەواوکردووە، پاشان خەونەکانی پاڵیان بەوەوەنا، رووبکاتە نیویۆرک بۆ دۆزینەوەی کار و درەوشانەوەی زیاتر.\nهۆپ لە دامەزراوەی ترەمپدا\nساڵی 2012، هۆپ لە کۆمپانیایەکی نیویۆرک وەک بەرپرسی پەیوەندییە گشتییەکان دەستبەکاربوو، هەر لەوێوە پەیوەندی و ئاشنایەتی لەگەڵ ئیڤانکای کچی ترەمپدا دروستکرد. ئەو لە هێڵی جلوبەرگە تایبەتەکانی ئیڤانکادا دەستبەکاربوو، دواتر چووە ناو پرۆژە گەورەکانی دامەزراوەی ترەمپەوە. لە ئابی 2014دا بەفەرمی پەیوەندی بە دامەزراوەی ترەمپەوە کرد بە دەوامی تەواوەتی، بەوەش بووە یاریدەدەر و هاوکاری ئیڤانکا لە نێو تاوەری ترەمپدا، کە گەورەترین پڕۆژەی بزنسی ترەمپە. لە تشرینی یەکەمی 2014دا بەفەرمی کارەکانی لەگەڵ دۆناڵد ترەمپ، دەستپێکرد.\nلە کانوونی یەکەمی 2015دا، لەلایەن ترەمپەوە بۆ پۆستی سکرتێری رۆژنامەوانی هەڵمەتەکانی سەرۆکایەتی هەڵبژێردرا، ئەوکات تەمەنی تەنیا 24 ساڵ بوو، پێشتریش نەکاری لەو شێوەیە و نەکاری سیاسی نەکردبوو.\nکاتێک ترەمپ هەنگاوەکانی بۆ بەربژێربوون بۆ سەرۆکایەتی ئەمریکا، چڕکردەوە و بڕیاری یەکلاکەرەوەی بۆ چوونە ناو هەڵبژاردنەکانی سەرۆکایەتی دا، ترەمپ ئەوی لە نێوان خۆ یەکلاکردنەوە لە هەڵمەتەکانی هەڵبژاردن یان گەڕانەوە بۆ دامەزراوەی ترەمپ سەربەست کرد، هۆپ دامەزراوەکەی هەڵبژارد، بەڵام ترەمپ داوای لێکرد لە تیمە سیاسییەکەیدا بمێنێتەوە و ئەویش بەو داوایە رازیبوو.\nهۆپ لە هەڵمەتەکانی هەڵبژاردنی سەرۆکایەتیی ترەمپدا، رۆڵی کۆنترۆڵکەری چاوپێکەوتنە میدیایی و تەلەڤزیۆنییەکانی دەبینی، ئەو بڕیاری دەدا کام پەیامنێر رێگەی چاوپێکەوتنی لەگەڵ بەربژێرەکەی سەرۆکایەتیدا پێبدرێت. ئەو هەروەها سەرپەرشتی ئەکاونتی ترەمپی لە توویتەردا دەکرد، بەرپرس بوو لە داڕشتنەوەی زمانەوانیی توویتەکاندا.\nلە ئابی 2017دا، بەبەرپرسی پەیوەندییەکانی کۆشکی سپی لەلایەن سەرۆکی وڵاتەوە دامەزرێنرا، پاش دوورخستنەوەی ئانتۆنی سکارامۆچی لەو پۆستە، لە دوای تەنیا دە رۆژ لە دەستبەکاربوونی ترەمپ بە سەرۆکی وڵات.\nهۆپ لە پۆستە نوێیەکەی ناو کۆشکی سپی بەردەوام بوو، بەڵام لە شوباتی 2018دا دەستلەکارکێشانەوەی لە پۆستەکەی راگەیاند. لە دانیشتنێکی پرسیارکردنی بەردەم ئەندامانی لیژنەیەکی هەواڵگریی لە ئەنجوومەنی نوێنەران، هۆپ دانی بەوەدانا هەندێکجار وەک بەرپرسی پەیوەندییەکانی کۆشکی سپی، ناچارە "درۆی سپی" بکات.\nئەوکات ئەندامانی لیژنە پەرلەمانییەکە، لێکۆڵینەوەیان لەو دەنگۆیانە دەکرد، کە باسیان لە دەستهەبوونی رووسیا لە هەڵبژاردنەکانی سەرۆکایەتی ئەمریکادا دەکرد. هۆپ لەسەر دروستیی دەستهەبوونی رووسیا لە هەڵبژاردنەکان، پرساندنی لەگەڵدا دەکرا.\nرۆژی دوای پرساندنەکە، کۆشکی سپی، نیازی هایکسی لەدەستلەکارکێشانەوە لە پۆستەکەی راگەیاند، گوایە ئەو ماوەیەکی زۆرە بەنیازی ئەو هەنگاوەیە. لە ئاداری هەمان ساڵدا بە فەرمی وازهێنانی لە کارەکەی راگەیاند.\nئەوکات سارە ساندەرز، گوتەبێژی کۆشکی سپی رەتیکردەوە دەستلەکارکێشانەوەی هایکس پەیوەندی بە پرساندنەکەوە هەبووبێت.\nترەمپ: هۆپ ناوازەیە\nلە راپۆرتێکی رۆبێرت مولەر، کە پێشتر بەرپرسی 'ئێف بی ئای' بووە و بەرپرسی لێکۆڵینەوە لە دۆسێی دەستهەبوونی رووسیا لە هەڵبژاردنەکانی سەرۆکایەتی ئەمریکای لە ئەستۆ بوو، زیاتر لە 180 جار ناوی هۆپ هێنراوە، وەک یەکێک لە رێکخەرانی پەیوەندی نێوان یاریدەدەرەکانی ترەمپ و حکومەتی رووسیا، بەڵام لە دانیشتنی پرساندنەکەدا لە کۆنگرێس، لە حوزەیرانی 2019، پارێزەرەکانی ترەمپ رێگەیان نەدا ئەو وەڵامی 155 پرسیاری لیژنەکەی کۆنگرێس بداتەوە، ئەمەش بەبیانووی هەبوونی پارێزبەندی بۆ هۆپ.\nکاتێک وازهێنانی لە کۆشکی سپی راگەیاند، دۆناڵد ترەمپ لە بڵاوکراوەیەکی تایبەتی کۆشکی سپیدا لەوبارەیەوە، گوتی "هۆپ ناوازەبوو، کارێکی نایابی دەکرد"، لە کاتێکدا هایکس گوتبووی "وشەم نییە بۆ دەربڕینی گونجاو، لە بەرامبەر پێزانینم بۆ سەرۆک ترەمپ"، ئەوکاتیش هۆکاری راستەقینەی دەستلەکارکێشانەوەکە ئاشکرا نەکرا.\nهۆپ بەشێوەیەکی گشتی بەکەسێکی نهێنیپارێز و متمانەداری ترەمپ دادەنرێت، لە دانیشتنەکەی کۆنگرێسدا تەنیا وەڵامی ئەو پرسیارانەی دایەوە، کە پێشتر یاریدەدەرەکانی ترەمپ لەسەر رێککەوتبوون.\nگەڕانەوە بۆ کۆشکی سپی\nلەماوەی دوورکەوتنەوەیدا لە کۆشکی سپی، هایکس لە کۆمپانیای 'فۆکەس' دەستبەکاربوو، وەک بەرپرسی یەکەمی پەیوەندییەکانی بەڕێوەبەر و جێگری بەڕێوەبەری جێبەجێکاری کۆمپانیاکە. ئەو لەو کارەدا نزیکەی یەک ملیۆن دۆلاری دەستکەوت.\nلە ئاداری 2020دا جارێکی دیکە هایکس گەڕایەوە کۆشکی سپی، ئەو سەرەتا بە یاریدەدەری گارید کۆشنێر، راوێژکاری ترەمپ دەستبەکاربوو. ئەو خاوەنی بیرۆکەی هەڵگرتنی ئینجیل و رێڕۆیشتنی ترەمپە، بۆ کەنیسەی قەدیس یۆحەنا لە کۆشکی سپییەوە، کاتێک ناڕەزایەتیی فراوان وڵاتەکەی گرتەوە، بەهۆی کوژرانی جۆرج فلۆیدی هاونیشتمانیی رەشپێست، لەسەردەستی پۆلیسی ئەمریکا.\nچۆن لە ترەمپ دەڕوانێت؟\nلە کاتێکدا ترەمپ بە سەرۆکێکی مێشک وشک و سەرسەخت دادەنرێت و هەڵسوکەوت و لێدوانەکانی زۆرجار دەبنە مایەی رەخنەی تووندی رکابەرەکانی، هایکس بەپێچەوانەوە تەماشای سەرۆک دەکات. هەندێک پێیانوایە ترەمپ پێویستی بەوە هەیە، کەسێک رێگری لێبکات لە هەڵسوکەوتەکانیدا و سنوور بۆ قسەکانی دابنێت، بەڵام ئەو خانمە بەپێچەوانەوە بیر دەکاتەوە.\nئەوانەی لە پەیوەندی نێوان هایکس و ترەمپ وردبوونەتەوە، وتویانە هایکس هەوڵنادات ترەمپ لە هەندێک هەڵسوکەوتە نامۆ و بۆچوونە تووندەکانی پاشگەز بکاتەوە و بیانگۆڕێت، بەڵکو بەپێچەوانەوە یارمەتیدەدات بۆ ئەنجامدانی ئەوەی خۆی حەزی لێیەتی. بەڵام هەندێکجاریش رووبەڕووی دەبێتەوە و لە دژی بۆچوونەکانی ئەو قسە دەکات.\nهایکس بەیەکێک لە نزیکە راستەقینەکانی ماڵباتی ترەمپ و ئاگاداری نهێنییەکانی دادەنرێت، ئەو شیوی شەممان کە (ژەمێکی تایبەتی ئاینی جووەکانە) لەگەڵ ئیڤانکا ترەمپ و گارید کۆشنێردا دەخوات. یەکێکیش بوو لەو کەسە دەگمەنانەی، ترەمپ بۆ چاوپێکەوتن لەگەڵ پاپای ڤاتیکان لە ئایاری 2017دا دەستنیشانی کرد.\n1نرخی دۆلار بەرزبووەوە\n2سبەی سێ شەممە مووچەی ئەم شوێنە دابەشدەكرێت\n3كونسوڵی ئێران ستافی درامای كرێچیەكان بەسەردەكاتەوە\n4وەزارەتی تەندروستی: زۆرترین تووشبوون بە کۆرۆنا لە هەرێمی کوردستان تۆمارکرا\n5نرخی بەنزین كەم دەكرێتەوە\n6KNA بەرنامەى کارى ئەنجومەنى وەزیران ئاشکرا دەکات\n7لە هەولێر گردبونەوە دەستیپێكرد\n8نرخى دراوەکان لە بازاڕەکانى هەرێم\n9نرخی هێلکە له بازاڕدا بۆ دوو هێندە بەرزبووەوە\nچ گۆڕانکارییەک لە پێشە؟ کۆتایی سزای چەک لەسەر ئێران\nگەشتەكەی سەرۆكوەزیرانی عێراق دۆسێی سەربازی مانەوەی هێزەكانی هاوپەیمانان پرسی كۆچبەران هەڵبژاردن داهاتووی سیاسی و دیبلۆماسی عێراق\nئیسرائیل بەرەو ڕێككەوتنامەی نوێ


ناڕه‌حه‌ت و دڵته‌نگ نه‌ون ئيوه به‌رزترين - شـه‌فـه‌ق نيـوز\nناڕه‌حه‌ت و دڵته‌نگ نه‌ون ئيوه به‌رزترين\nسه‌ڵاح مه‌نده‌لاوى/ زياتر له چوارسه‌د شه‌هيد پيشكه‌ش كردين، مه‌سه‌له‌گه ئه‌وه‌سه زويتر ئى كاره نه‌ويه ته‌نيا كوشتارگه‌ى به‌غدا نه‌دێ له‌بان ده‌س هۆلاكۆ، بيگومان ده‌خاڵه‌تكاره‌يل دڵه‌يليگ كوچگين ديرن و جى جوويگ ناكاده‌و ك ئه‌ويش ئه‌وه‌سه رخه‌وبرياێ ئحساس وه‌و ئه‌زيه‌ته ناكا ك ئه‌ياده تويشدان و له‌وه‌ر ئه‌وه‌گ ئيوه نيه‌ت خوه‌يكوشتن وه‌جه‌م گرتينه، دى ئه‌وان ناتويه‌نن ئه‌رادان و ياساى سروشتى ناچار ئه‌دێ وه‌رانوه‌ر ئه‌و كه‌سه‌يله ژير وه‌ژير كار ئه‌كه‌ن و كه‌سه‌يل ده‌مهه‌ڵپچياى واز له كرده‌وه‌يليان بارن و له‌يوا وێنه‌ى قسه‌كه‌ره‌يل ده‌رخستن گيرستن ته‌واويگ بكه‌ن سه‌ربار ده‌يان خول مه‌شقارى، وه‌لێ هه‌واڵه‌يل دقه‌ت له‌بان كاره‌سات و موسيبه‌ته‌يل ئه‌كا، وه‌لێ ئيوه هاينه گه‌رمييگ له باوه‌ش.\nهوير له‌وه بكه‌ن ك له‌ناونى 1550 - 1950، نزيكه‌ى 78 جه‌نگ له جه‌هان روێداو 8 له‌لى ناوخوه‌يى بويه له نه‌ته‌وه‌يليگ گه‌وراى جوور چين و جه‌نگ رزگارى وڵاته‌يل يه‌كگرتگ و ماكنا كارتا له بريتانيا و كۆمونه‌ى پاريس و يه‌كێتى ئيتاڵى و شۆرش به‌لشفيه‌ى رووسى....هتد.\nئمجا بيجگه جه‌نگه‌يل ناوده‌وڵه‌تى، جه‌نگه‌يل ئه‌هلييش بويه‌و جه‌نگ ئمڕوو ئيوه‌يش جه‌نگيگ تايفى تون وتيژتره جوور ئه‌وه‌گ له هند و باشوور ئه‌فريقيا.\nئيمه‌يش چيلگ ستراتيجيه‌ته‌يل گه‌وراتر له خوه‌مانيم و ده‌وڵه‌ته‌يليگ نه‌ريته‌يل ئه‌خلاقى له ياسايه‌يليان هه‌ڵوه‌شاننه‌سه‌و، وه‌لێ ئه‌قڵ باوه‌ڕ ئه‌كا هويچ كوشياگيگ له جه‌نگ لوبنان نه‌دێ ته‌نيا يه‌كيگ نه‌دێ و جه‌نگ عراقيش وه سه‌دان كه‌ش كوشيه‌ێد، ك ئايا راى وڵاته‌يل جه‌هان چه‌س ك ئه‌گه‌ر نوێنه‌ر نه‌ته‌وه‌يل يه‌كگرتگ ده‌س كرده گيرستن له‌بان ملله‌تيگ سه‌ياره‌ى ئه‌مپوڵانسيگ نه‌ياشتوود و جواو ئه‌وانه نه‌يه‌ێده‌و مووشه‌كه‌يل غازى وه‌شنن و ئه‌چێده ناو جومجمه‌ى جايه‌ڵه‌يل، ئايا ئومه‌ته‌يل دونيا ئه‌يه ماقوڵه، چاره‌سه‌ره‌يلدان كووا ئه‌را بهووشه‌يل ك خه‌ريك قومار و كاره‌يل خراوين، خودا نه‌فره‌ت ئه‌وانه‌گ بكا له‌ى چه‌كه‌يل وه‌كار هاورد و سه‌ند و فرووشت ك ئستهانه وه‌پى كريا وه ئه‌وه‌گ ته‌نيا دويكه‌ڵه‌و دوياخر خارق ده‌رچى و چيه ناو مه‌ژگ و كه‌سه‌يل تريش وه‌گووله‌ى ته‌ياره‌شكن ته‌قه له خوه‌ينيشانده‌ره‌يل ئه‌كه‌ن، ئه‌ى نه‌فره‌ت مێژوو له‌و كه‌سه‌يله ك له نه‌وه‌ى ئه‌وانه‌سه‌و ره‌گه‌زى له يه‌زيد بن معاويه‌ش ك نزيكه‌ى 1500 له ياوه‌ره‌يل په‌يغه‌مبه‌ر سڵام خودا له‌لى كوشت و نه‌فره‌ت له هۆلاكۆ ك هه‌مان شماره كوشت له‌وه‌ختيگ ره‌سيه به‌غدا.


بەشداریی PAK له خۆپیشاندانێکی ناڕەزایەتیان له بلژیک | نوێنەرایەتی ئوروپا پارتی ئازادیی کوردستان\nبەشداریی PAK له خۆپیشاندانێکی ناڕەزایەتیان له بلژیک\nرۆژی چوارشەممە 27ی ڕه‌شه‌مه‌ی ساڵی 2720ی کوردی 17ی مارسی ساڵی 2021ی زایینی کاتژمێر 2ی دوانیوەڕۆی گردبوونەوەیەکی بەرین لەبەردەم (جاسووسخانەی دەوڵەتی داگیرکەری ئێران) لەشاری بروکسل لە وڵاتی بلژیک بـەئـامادەبوونی کوردانی هەرچوار پارچەی کوردستان دژ بە ستەمکاری و کوشتارو دژ بە ڕەشبگیری و ئیعدامی چالاکوانانیبەڕێوەچوو.\nخۆپیشاندانکه بە خولەکێک بێدەنگی بۆ رێزگرتن لە شەهیدان و سروودی نەتەوایەتی ئەی رەقیب دەستی پێکرد.\nلە بەشێکی دیکەی ئەم خۆپیشداندانەدا ئاماژە بە تراژیدایای کیمیابارانی هەڵەبجە و زوڵم و زۆری داکیرکەرانی کوردستان کرا .\nھاوکات داوایان لە ناوەندە سیاسیی و مافەمرۆییەکانی جیھان کرد کە لەئاست ئەم کوشتار و سەرکوتە بێ بەزەییانەی کۆماری سێدارەی ئێران دا بێدەنگ نەبن سیاسەتێک بگرنەبەر بۆ فشارخستنە سەر دەوڵەتی داگیرکەری ئێران، بەمەبەستی ڕاگرتن و کۆتایی هێنان بە زیندانی و ئەشکەنجە كوشتاری كۆڵبه‌ران و کوشتارو لە سێدارەدانی ڕۆڵەکانی کورد و نه‌ته‌وه بنده‌سته‌کانی ئێران ھەڵوێستیان ھەبێت.\nھێژای ئاماژە پێکردنە کە ئەندامانی (کۆمیتەی ڕێکخستنی پارتی ئازادیی کوردستانPAK لە وڵاتی بلژیک چالاکانە بە ئاڵای پیرۆزی کوردستانەوە لە گردبوونەوەکەدا بەشدار بوون.\nکۆمیتەی ڕێکخستنی بلژیک\n28 ڕه‌شه‌مه‌ی 2720 كوردی\n18ی مارسی2021 زایینی


◄ Результат: Found 44, page 1 of 5 Items per page: 🗐 1 🗐 5 🗐 10 🗐 25 🗐 50 🗐 100\n📝 2 چەتەی تورکی داگیرکەر کوژران курдские документы\n📅 Добавлен Dec 12 2019 8:39PM\n👁 Этот пункт был просмотрен раз 775\nلە بەرواری 11-12-2019 لە دەوروبەری گوندی کەفەر خاش [ Больше... 👁] ✖ ✖ 0 2 ✔ 99% ✍ J.O.E. 12-12-2019 20:39:11\n📝 7 داگیرکەر کوژران و 7ی دیکەش بریندار بوون курдские документы\n📅 Добавлен Jan 15 2020 8:48PM\n👁 Этот пункт был просмотрен раз 746\nهێزەکانی رزگاری عەفرین لە بارەی چالاکییەکانی شەڕڤا [ Больше... 👁] ✖ ✖ 0 2 ✔ 99% ✍ B.J. 15-1-2020 20:48:26\n📝 ئاماری چالاکیەکانی هێزەکانی ڕزگاری عەفرین: 10 چەتە کوژران курдские документы\n📅 Добавлен Mar 16 2020 7:56AM\n👁 Этот пункт был просмотрен раз 786\nهێزەکانی رزگاری عەفرین بە ڕاگەیەنراوێک ئاماری چالا [ Больше... 👁] ✖ ✖ 0 2 ✔ 99% ✍ B.J. 16-3-2020 7:56:36\n📊 جە باب جە چالاکی شەڕڤانەکانە 5 چەتێ تورکیای کوشیێ Статистика и опросы\n📅 Добавлен Dec 3 2019 8:45PM\n👁 Этот пункт был просмотрен раз 768\nشارو باب-ی سەر بە هەرێمو ٭شەهبا-یەن و 38 کیلۆمەترێ [ Больше... 👁] ✖ ✖ 0 2 ✔ 99% ✍ J.O.E. 3-12-2019 20:45:59\n📝 سەربازێکی تورک و چەتەیەک کوژران курдские документы\n📅 Добавлен Jan 23 2020 3:21PM\nهێزەکانی رزگاری عەفرین – HRE رایگەیاند لە ناوچەکان [ Больше... 👁] ✖ ✖ 0 2 ✔ 99% ✍ B.J. 23-1-2020 15:21:14\n✌ شادی جەلۆ (خابور عەفرین) мученики\n📅 Добавлен Apr 11 2020 10:15PM\n👁 Этот пункт был просмотрен раз 622\nنازناو:خابور عەفرین ناوی تەواو: شادی جەلۆ ناوی د [ Больше... 👁] ✖ ✖ 0 2 ✔ 88% ✍ J.O.E. 11-4-2020 22:15:33\n✌ عبدولرحمان محەمەد (عەگید شەرقیا) мученики\n📅 Добавлен Apr 11 2020 10:01PM\n👁 Этот пункт был просмотрен раз 667\nنازناو: عەگید شەرقیا ناوی تەواو: عبدولرحمان محەمە [ Больше... 👁] ✖ ✖ 0 2 ✔ 88% ✍ J.O.E. 11-4-2020 22:01:20\n📝 عەفرین، 5 چەتە کوژران курдские документы\n📅 Добавлен Feb 21 2020 12:50PM\n👁 Этот пункт был просмотрен раз 638\nهێزەکانی رزگاریی عەفرین لە دژی چەتەکانی دەوڵەتی تو [ Больше... 👁] ✖ ✖ 0 2 ✔ 99% ✍ B.J. 21-2-2020 12:50:14\n📝 عەفرین، زیاتر لە 10 چەتە کوژران و 14ی دیکەش برینداربوون курдские документы\n📅 Добавлен Apr 25 2020 11:21AM\nهێزەکانی رزگاریی عەفرین، ڕایگەیاند، لە چالاکییەکان [ Больше... 👁] ✖ ✖ 0 2 ✔ 99% ✍ B.J. 25-4-2020 11:21:27\n📝 لە شەرا و مارع 5 چەتە کوژران курдские документы\n📅 Добавлен Feb 5 2020 12:36AM\n👁 Этот пункт был просмотрен раз 716\nهێزەکانی رزگاری عەفرین ڕایانگەیاند لە چالاکیی شەڕڤ [ Больше... 👁] ✖ ✖ 0 2 ✔ 99% ✍ B.J. 5-2-2020 0:36:01\n📊 Статистика Статьи 382,476\nПохожие файлы 50,175


بووك و زاوایه‌ك رازی نه‌بوون له‌كاتی لافاودا ئاهه‌نگی هاوسه‌رگیرییه‌كه‌یان دوابخه‌ن\nبه ڤیدیۆ.. به سواری مه‌نجه‌ڵێكی گه‌وره خۆیان گه‌یانده شوێنی ئاهه‌نگه‌كه‌یان، له‌كاتێكدا به‌هۆی لافاوه‌وه ژماره‌یه‌ك خه‌ڵكی ناوچه‌كه گیانیان له‌ده‌ستدا\nKurdistan24 هه‌ولێر 14:26 2021/10/19\nبووك و زاوایه‌ك به سواری مه‌نجه‌ڵی چێشتلێنان خۆیان گه‌یانده شوێنی ئاهه‌نگی هاوسه‌رگیرییه‌كه‌یان\nجیهان ئاهه‌نگی هاوسه‌رگیری هیندستان لافاو\nلافاو ویلایه‌تی "كیرلا"ی هیندستانی گرته‌وه و بووه‌ی هۆی سه‌رگه‌ردانبوونی هه‌زاران خێزانی ئه‌و ویلایه‌ته و 27 كه‌سیش گیانیان له‌ده‌ستدا، به‌ڵام له‌و ره‌وشه ناهه‌مواره‌دا بووك و زاوایه‌ك رازی نه‌بوون ئاهه‌نگی هاوسه‌رگریییه‌كه‌یان دوابخه‌ن، له كاتی لافاودا به مه‌نجه‌ڵێكی گه‌وره‌ی چێشتلێنانه‌وه خۆیان گه‌یانده شوێنی ئاهه‌نگه‌كه.\nله گرته ڤیدیۆییه‌ك كه له تۆڕه كۆمه‌ڵایه‌تییه‌كانه‌وه بڵاوبووه‌ته‌وه، دوو پیاو مه‌نجڵێكی گه‌وره‌ی چێشتلێنان له ناو ئاو راده‌كێشن، كه بووك و زاوایه‌كی تێدایه، چه‌ند مه‌ترێك له پێش مه‌جه‌ڵه‌كه‌ش وێنه‌گرێك له ناو ئاو وێنه‌یان ده‌گرێت، كه به‌ره‌و شوێنی ئاهه‌نگه‌كه ده‌ڕۆن.\nرۆژنامه‌ی "گاردیان"ی به‌ریتانی بڵاویكرده‌وه، "ئایشا" ناوی بووكه‌كه‌یه و "ئایكاش"یش ناوی زاواكه‌یه، له ویلایه‌تی "كیرلا"ی باشووری هیندستان بڕیاریاندا ئاهه‌نگی هاوسه‌رگیرییه‌كه‌یان دوانه‌خه‌ن، له‌كاتێكدا لافاوێك ته‌واوی ویلایه‌ته‌كه‌ی گرته‌وه و به‌هۆیه‌وه 27 كه‌س گیانیان له‌ده‌ستدا و هه‌زاران خێزانیش زیانیان پێگه‌یشتووه و سه‌رگه‌ردان بوون.\nرۆژنامه‌كه ئاماژه‌ی به‌وه كرد، بووك و زاواكه به سه‌لامه‌تی گه‌یشتنه شوێنی ئاهه‌نگه‌كه، كه له په‌رستگایه‌كی ئه‌و ویلایه‌ته‌یه به‌ڕێوه‌چوو، كاتێك گه‌یشتنه په‌رستگاكه هه‌ریه‌كه‌یان ملوانكه‌یه‌كی له گوڵ درووستكراویان گۆڕییه‌وه، كه نه‌ریتێكی هیندۆسییه‌كانه، دواتر كۆتاییان به ئاهه‌نگه‌كه هێنا.\nبووك و زاواكه رایانگه‌یاند، به‌هۆی كه‌شوهه‌واوه شیاو نییه هاوسه‌رگیری دوابخرێت، ئه‌مه له‌كاتێكدایه ده‌سه‌ڵاتدارانی هیندستان ئاشكرایان كرد، به‌هۆی لافاوه‌كه‌ی ویلایه‌تی "كیرلا"وه ژماره‌یه‌كی زۆر خه‌ڵكی ناوچه‌كه سه‌رگه‌ردان بوون و نزیكه‌ی 100 كه‌مپیشیان بۆ حه‌وانه‌وه‌ی خه‌ڵكه‌كه ئاماده‌كردووه و ده‌گوازرێنه‌وه.


لە زستاندا بەرشەلۆنە دەستبەرداری ئەستێرەیەکی دەبێت\nپێش 2 هەفتە 316 جار خوێنراوەتەوە\nیانەی بەرشەلۆنەی ئیسپانی پێویستی بە تواناکانی ئیڤان ڕاکیتیچی کرواتی و یاریزانی هێڵی ناوەندی یانەکەی نەماوە و لە مێرکاتۆی زستانەدا دەستبەرداری ئەو یاریزانەی دەبێت.\nمیدیاکانی ئیسپانیا ئاماژە بەوە دەکەن کە کارگێڕی بەرشەلۆنە بە هاوبەشی لەگەڵ ئەرنستۆ ڤاڵڤێردی ڕاهێنەردا بڕیاری کۆتاییان لەبارەی داهاتووی راکیتیچەوە داوە و دەیانەوێت لە گواستنەوەی زستانەی داهاتوودا دەستبەرداری ئەو یاریزانە ببن، ئەمەش پاش ئەوەی یانەکە لەم هاوینەدا فرێنکی دی یۆنگی هۆڵندی لە یانەی ئەیاکس ئەمستەردامەوە بۆ ڕیزەکانی گواستەوە، بەمەش ژمارەی یاریزانەکانی لە هێڵی ناوەندا بەرز بۆتەوە و بوار بۆ یاریزانە کرواتییەکە نەماوەتەوە تا ئەوەی بە سەرەکی یاری بکات.\nلە یانەی بەرشەلۆنە و لە هێڵی ناوەندا ئەو یانەیەدا ڤیداڵ و بۆسکێتس و ئارسەر و دی یۆنگ و کارلێس ئەلینا لە یانەکەدا بوونیان هەیە، ئەمەش گرفتی بۆ ڕاکیتیچی کرواتی دورستکردووە و یاریزانەکەش بە مانەوەی لەسەر کورسی یەدەگ نیگەرانە و سەرەڕای ئەوەش دەیەوێت لە یانەکە بمێنیتەوە شەڕ لەسەر پێگەی سەرەکی بکات.\nیانەکانی یۆڤانتۆس و ئینتەرمیلان و پاریس سانجێرمان و مانچستەر یونایتد بۆ گواستنەوەی ڕاکیتیچ بەردەوام لەسەر هێڵن.


بەهرام پارسایی دامەزراوەی فڕۆکەوانی تۆمەتبار دەکات بەهێنانی کۆرۆنا – کوردی – RojNews.News\n25/03/2020 - 4:44:30 pm\nهەینی, 13 مار 2020 – 10:37 ڕۆژنیوز – ناوەندی هەواڵەکان\nبەهرام پارسایی، نوێنەری شیراز و وتەبێژی کۆمیسیۆنی ٩٠، لە پەرلەمانی ئێران، هێڵێکی ئاسمانی سەربە سوپای پاسدارانی ئێران و دامەزاروەی فڕۆکەوانی ئێران تۆمەتبار دەکات بەوەی کە ڤایرۆسی کۆرۆنایان هێناوەتە ئێران.\nپارسایی ڕایگەیاند: وڵاتی ئێمەش وەک زۆرێک لە وڵاتەکانی دیکە دوور بوو لەو ڤایرۆسە، ئەگەر بمانەوێت تۆمەتبارانی بڵاوبوونەوەی کۆرۆنا لە ئێران ڕیز بکەین، تۆمەتبارانی ڕیزی یەکەم ئەوانەن کە ڤایرۆسەکەیان هێنایە ناو وڵات.\nئەو پەرلەمانتارە هەروەها وتی: ئەگەر دەروازەکان بە وردی کۆنترۆڵبکرانایە و گەشتەکانی چین-یان بۆناو ئێران، ڕابگرتایە، ئەمڕۆ ئەم هەموو خەسارەیەمان نەدەکرد، گەشتەکانی ئێران بۆ چین لە کاتێکدا بەردەوام بوو کە هەموو وڵاتان گەشتە ئاسمانییەکانیان بۆ ئەو وڵاتە ڕاگرتبوو، هێڵێکی ئاسمانیی ئێمە هەم گەشتیاری دەبردە چین هەم گەشتیارانی وڵاتانی دیکەشی دەگواستەوە.\nبەهرام پارسایی هەروەها ڕایگەیاند؛ بێگومان دامەزراوەی فڕۆکەوانی کە گەشتە ئاسمانییەکانی بۆ چین ڕانەگرت، لە پاڵ هێڵی ئاسمانیی ماهان (سەربە سوپای پاسداران) تۆمەتبارانی ڕیزی یەکەمی هێنانی کۆرۆنان بۆناو ئێران.\nلە لایەکی دیکەوە سەرچاوەکانی ئۆپۆزسیۆنی ڕژێمی ئێران ڕایانگەیاندووە، عەلی ویلایەتی، ڕاوێژکاری عەلی خامنەیی ڕێبەری ئێران تووشی ڤایرۆسی کۆرۆنا بووە و بەو هۆیەوە ویلایەتی خراوەتە کەرەنیتنەوە، بەڵام پێش ئەوەی بخرێتە کەرەنتینەوە پەیوەندیی لەگەڵ چەندین کەس لە بەرپرسانی ئاستە جیاوازەکانی ئێراندا هەبووە و بەشداریی چەندین کۆبوونەوەی بەرپرسانی ڕژێمی ئێرانی کردووە.\nپنتاگۆن: ٥ کۆگای حزبوڵای عێراقمان کردە ئامانج


لێكتێگەشتنی دەباشان.. ئەو رێككەوتنەی تەنیا یەك خاڵی جێبەجێكرا\n17/05/2020 1728 جار خوێندراوه‌ته‌وه\nچوار ساڵ پێش ئێستا بەرپرسانی یەكێتی نیشتمانی كوردستان‌و بزووتنەوەی گۆڕان دڵخۆشبوون‌و ئاهەنگیان دەگێڕا بۆ كۆبوونەوەیان لەسەر مێزێك، كە رێككەوتنێكی سیاسیان لەسەر واژوو كرد.\nرێككەوتنەكە لەسەر بنەمای رێككەوتنی دەباشانی نێوان نەوشیروان مستەفا رێكخەری ئەوكاتی گۆڕان‌و جەلال تاڵەبانی سكرتێری ئەوكاتی یەكێتی دارێژرابوو، كە دواتر ناونرا رێككەوتنی سیاسی‌و لە 17/5/2016 واژوو كرا.\nلەرێككەوتنەكەدا باس لە "خاڵە هاوبەشەكانی" نێوان گۆڕان‌و یەكێتی كراوبوون، كە بریتیبوون لە "مێژووی هاوبەشی دامەزراندنی یەكێتی لەگەڵ یەكێتییەكانی جارانی ناو گۆڕان"، بۆیە پێویستە ئەو دوو حیزبە بەهۆی مێژووە هاوبەشەكەیان كاری پێكەویی بكەن.\nهەروەها لەنەخشەڕێگەی رێككەوتنی سیاسی یەكێتی‌و گۆڕان باس لەوە كرابوو، لەسەر بنەمانی "لێكتێگەیشتنی دەباشان، نووسراوە، ئەوەش بۆ هەڵدانەوەی لاپەڕەیەكی ئارامی نێوان هەردوو حیزب"، كە لەساڵی 2012 هاتووەتە ئاراوە.\nلەنەخشەڕێگەكەدا ئاماژە بەپێشكەشكردنی پڕۆژەی چوارقۆڵی بۆ یاسای سەرۆكایەتی هەرێمیش كرابوو، كە یەكێتی‌و گۆڕان‌و یەكگرتوو، یەكێتی پێشكەشیان كردبوو، ئەوەش وەك ئاماژەیەك بۆ سەركەوتوویی كاری پێكەوەیی نێوان لایەنەكان لەوكاتەدا.\nلەو نەخشەرێگەیەدا باس لەوەش كرابوو، كە یەكێتی بەسێ ئاڕاستە كار بۆ رێككەوتنی سیاسی لەگەڵ گۆڕان دەكات، كە ئەوانیش بریتین لە"ئامانجی نزیك، ئامانجی حیزبی هەردوولا، ئامانجی دوور"، كە دوای ئەمە ئەگەر خاڵەكان جێبەجێكرا، "متمانەو چالاكی هاوبەش ئەنجامدرا، زانرا زەمینەی یەكگرتنەوەی ڕاستەقنە ڕەخسێنراوە، ئەوە لەكاتی خۆی قسەی لەسەر دەكەن"، كە مەبەست یەكگرتنەوەی هەردوولایە.\nلەسەروبەندی ئامادەكردن‌و واژووكردنی رێككەوتنەكەش، چەندین بەرپرسی گۆڕان‌و یەكێتی دژی جێبەجێكردنی رێككەوتنەكە بوون، كە وەك بەرپرسانی هەردوولا باسی دەكەن، ئەوانەی دژی بوون بەچەندین ئاراستە كاریان لەسەر ئەوە كرد، رێككەوتنەكە نەچێتە بواری جێبەجێكردنەوە.\nهەروەها نەخۆشكەوتن‌و كۆچی دوایی نەوشیروان مستەفاش، كە بەعەرابی رێككەتنەكە دادەنرا، هۆكارێكی تربوو بۆ جێبەجێنەكردنی ئەو رێككەوتنە، كە بەشێك لەبەرپرسانی گۆڕان‌و یەكێتی ئەوكات هیوایەكی زۆریان لەسەر هەڵچنیبوو.\nئەنجامی ئەو ململانێ‌و دژایەتییەی بۆ رێككەوتنەكە هەبوو، ئەو رێككەوتنە جێبەجێنەكرا، تەنیا ئەو خاڵەی نەبێت كە باسی لەوە كرد، رێككەوتنەكە دوای واژووكردن لەمیدیاكان بەشێوەیەكی فەرمی بڵاودەكرێتەوە.\nئێستاو دوای چوار ساڵ تێپەڕین بەسەر رێككەوتنی دەباشان، هەلێكی نوێ بۆ گۆڕان‌و یەكێتی هاتووەتە پێشەوە، ئەویش كاری پێكەویكردنە بۆ جێبەجێكردنی سیستەمی لامەركەزی، بەڵام پرسیارەكە ئەوەیە، ناكۆكی بەرپرسانی هەردوولا جارێكی تر ئەم هەوڵەش شكست دەهێنێت‌و بەدەردی رێككەوتنی دەباشان دەڕوات؟


مێژووی گشتی حیزبی دێموکراتی کوردستان - kitab-i arzan\nناوی کتێب: مێژووی گشتی حیزبی دیموکراتی کوردستان\nنووسەر: قاسم قازی\nلاپەڕە: ١٢٠٢ دوو بەرگ\nنرخ: ٤٠٠ کڕۆن\nچاپ و بڵاو کردنه‌وه‌ی”کتاب ارزان”\nTHE EMPTY LUGGAGE\nمێژووی گشتی حزبی دیموکراتی کوردستان (سەردەمی زێڕینی نەتەوایەتی). پێکهاتوو لە دوو بەرگ.\n240 x 175 x 50 mm\nاولین نفری باشید که برای این محصول دیدگاه می‌نویسد. “مێژووی گشتی حیزبی دێموکراتی کوردستان” لغو پاسخ


واده‌ی دابه‌شكردنی موچه‌ی مانگی حه‌وتی وه‌زاره‌تی ناوخۆ ڕاده‌گه‌یه‌نرێت\nنەتەوە | 10:24:28 2018-10-16 | (6,068) جار خوێندراوەتەوە\nواده‌ی دابه‌شكردنی موچه‌ی وه‌زاره‌تی ناوخۆ ئاشكراده‌كرێت و به‌رپرسێكی ئه‌و وه‌زاره‌ته‌ش زانیاریی زیاتر له‌وباره‌یه‌وه ئاشكراده‌كات و په‌یامێكیش ئاراسته‌ی هێزه ئه‌منیه‌كان ده‌كات.\nلیوا به‌ختیار تاهیر بابان ڕاوێژكاری سه‌ربازی له‌وه‌زاره‌تی ناوخۆی حكومه‌تی هه‌رێم ڕایگه‌یاند، "هه‌رچه‌نده تائێستا به‌ڕه‌سمی له‌لایه‌ن وه‌زاره‌تی داراییه‌وه هیچمان پێنه‌وتراوه، به‌ڵام له‌گه‌ڵ ئه‌وه‌شدا 30 ڕۆژ تێپه‌ڕناكات و موچه‌ی ناوخۆ دابه‌شده‌كرێت".\nله‌په‌یامێكیشدا بۆ كارمه‌ندانی ناوخۆ وتی:"چاوه‌ڕوانده‌كرێت ڕۆژی 21ی 10ی 2018 موچه‌ی وه‌زاره‌تی ناوخۆ دابه‌شبكرێت، ئێمه هه‌موو لیستی ناوه‌كانمان ئاماده‌كردوه وردبینی تێداكراوه، هه‌ركات وه‌زاره‌تی دارایی پاره‌ی پێویستی هه‌بێت ئاگادارده‌كرێینه‌وه‌و ده‌ست به‌دابه‌شكردنی موچه ده‌كرێت".\nوتیشی:"ئێمه وه‌ك وه‌زاره‌ت هه‌موو ئاماده‌كارییه‌كانمان ته‌واوكردوه‌و هه‌ركاتیش بانگمان بكه‌ن بۆ وه‌رگرتنی پاره ڕاسته‌وخۆ پاره‌كه وه‌رده‌گیرێت و ده‌ست به‌دابه‌شكردنی موچه به‌سه‌ر هێزه‌كان و كارمه‌ندانماندا ده‌كه‌ین".\nئه‌و به‌رپرسه‌ی وه‌زاره‌تی ناوخۆ له كۆتایی لێدوانه‌كه‌ی بۆ سایتی ئێس ئێن ئێن سه‌باره‌ت به‌جێبه‌جێكردنی ڕێنماییه‌كه‌ی وه‌زاره‌تی دارایی تایبه‌ت به‌قه‌ره‌بوكردنه‌وه‌ی موچه‌خۆران، ئاماژه‌ی به‌وه‌شدا، "جۆرێك هه‌ڵه‌تێگه‌یشتن هه‌بووه، ئه‌گه‌رنا ئه‌و ڕێنماییه ته‌نها تایبه‌تبووه به‌مانگی 12ی 2017 بۆ به‌شێك له‌موچه‌خۆران".


عەتا کەریم – Knwe.org\nسەرەکی » وتار » عەتا کەریم\n19/05/2020\tعەتا کەریم\nخۆپیشاندان و ناڕەزایی، مافی رەوایە و نابێ سەركوت و توڕە بكرێن، بۆیە ئەم مافە مەدەنی و هاوچەرخە، جگە لە سیستمی دیكتاتۆریی، لە زۆربەی دەوڵەتاندا رێگەپێدراوە و بە هێزی تایبەت دەپارێزرێن، سەرباری ئەوەی كەیفی بەفشارە مەدەنییەكەش نییە، بۆیە رێگریی لە فشار سەردەكێشێ بۆ تەقینەوە و ئەستووركردنی كینە و مكوڕكردن لەسەر بەدەستهێنانی ماف و خواستەكانیان. چەند رۆژێكە خۆپیشاندان و ناڕەزایی مامۆستا و ...\n11/05/2020\tعەتا کەریم\nپێكهاتەكان هەقی ماف و هەقی دیموكراسییان بەسەر هەرێمی كوردستانەوە هەیە، كە لە چوارچێوەی پێكەوەژیان و ئازادی و ئازادیی سیاسییان بەبێ كۆت و بەند بۆ فەراهەم بكرێت، تا ئەو رادەیەی هاونیشتمانی بێ جیاوازیی بن، بەڵام تەمەنی خەباتی پەرلەمانی و دیموكراسی و سیاسیی لە هەرێمدا پێچەوانەكەیمان پیشان دەدەن. پەرلەمانی كوردستان لە خولی پێنجەمیدایە و خراپترین مامەڵەی مافی سیاسیی و پەرلەمانی لەگەڵ ئەو ...\n05/05/2020\tعەتا کەریم\nسیستمی لامەركەزیی وەك پرسێكی بەرێوەبردن یان حوكمداریی دێتەوە بەرباس و شەقامی سیاسیی و میدیایی زۆرترین قسەوباسی لە بارەوە دەكەن، بەڵام هێشتا دووراییە سیاسیی و بەرێوەبردنەكەی كە (شۆڕكردنەوەی دەسەڵاتی ئیداریی و دارایی)ە، بە لیژنەیەكی ئامادەكاریی سپێردراوە. ئەم سیستمە یەكەمجار نییە دێتەوە بەر باس و سەرمێزی دەسەڵاتدارانی هەرێم، بۆیە پرۆژە و رێككەوتنیش لە دۆسێی تەرحی لامەكەزی دا هەن، بەڵام لە پراكتیكدا جێ ...\n10/03/2020\tعەتا کەریم\nپڕۆژەی رێگاوبانی 100، 120، 150 مەتریی لە هەولێر، پێویستە و غەدری گەورەیشی لێكرا كە پایتەختی هەرێم بێت و بە درەنگ وەختەوە بووە خاوەنی ئەم سێ رێگە ستراتیژییە، بەڵام جارێكی دیكەش غەدری لێكرایەوە، كە تەنیا وەك رێگەیەك بۆ ئۆتۆمبێل حسابی بۆ كراوە، بەبێ ئەوەی ئەڵتەرناتیڤی ئۆتۆمبێلیش لەو سێ شاڕێیەدا هەبن. لە هەموو پڕۆژەیەكدا دوورایی ستراتیژیی زۆر گرنگە، بەڵام لە زۆربەی پڕۆژەكانی ...\n25/02/2020\tعەتا کەریم\nكەیسی دەستدرێژیكردنە سەر منداڵە حەوت ساڵەكەی هەولێر، وەك هەر تاوانێكی دیكەیە كە لە هەرێمی كوردستاندا روودەدات، ئەم جۆرە رووداوانە لە كوردستان و هەروەها كۆمەڵگەكانی دەورووبەر و بگرە وڵاتانی خۆرئاوایش روودەدەن. لاڤان لوقمان كە لە تەمەنی حەوت ساڵیدا و 10 مانگ پێش ئێستا لەلایەن 5 تۆمەتبارەوە دەستدرێژیی دەكرێتەسەر، دواتریش بەجێ دەهێڵدرێت، ئەم كەیسە یەكێكە لە دەیان كەیسی هاوشێوە كە لە هەرێمدا ...\n11/02/2020\tعەتا کەریم\nڤایرۆسی كۆرۆنا كە لە كۆماری میللیی چینەوە دەركەوتووە، بەڵام جیهانی خستۆتە ئامادەباشییەوە و دیوە ترسناك و ترساندنەكەی زاڵتركراوە، لەكاتێكدا ئەگەر بەراوردی قوربانیانی كۆرۆنا بكرێت بە خودی توانای زانستی پزیشكی و قەبارەی مرۆیی چین و هەروەها خێرایی لە بەرەنگاربوونەوە و بەرپێگرتنی، ئەوا قەبارەكە بچووك دەكاتەوە. بەگوێرەی زانیارییە راگەیەندراوەكانی تەندروستی ئەو وڵاتە تائێستا (910) كەس بە كۆرۆنا مردوون و 36 هەزار و ...\nپاراستنی گۆڕەپانی سیاسیی\n07/01/2020\tعەتا کەریم\nخۆپیشاندانە سێ مانگییەكەی عیراق لە گۆڕەپانی تەحریری بەغدا كە لە مانگی ئەیلولی ساڵی پارەوە سەریهەڵدایەوە، سەری كێشا بۆ شانۆیی نمایشكردنیی مەسجی سیاسیی هێزە سیاسیی و مەزهەبییەكانی عیراق كە هەندێكیان پەیامی موتوربەكراوی هێزی ئیقلیمیشیان تێدابوو، بۆیە دەستلەكاركێشانەوە و هەنگاوەكانی حكومەت و دەسەڵاتە باڵاكان و بگرە نامەكانی سەماحەتی سەید عەلی سیستانی گەورە مەرجەعی شیعیی لە عیراق دادی ئەوەی نەدا شەپۆلی لە كۆنترۆڵ ...\n05/11/2019\tعەتا کەریم\nگرووپی تیرۆریستی داعش دوای پێنج رۆژ له كوژرانی ئه‌بوبه‌كر به‌غدادی ئه‌میری گروپه‌كه، رۆژی 31ی ئۆكتۆبه‌ری 2019 ئه‌بو ئیبراهیم هاشمی قوڕه‌یشی وه‌ك ئه‌میری نوێ له شوێنی به‌غدادی ناساند، كه توركمانێكی شاری ته‌له‌عفه‌ره و به قارداش ناسراوه. به‌غدادی وه‌ك یه‌كه‌مین ئه‌میری داعش له 5/7/2014ه‌وه به‌رپرسی یه‌كه‌م بووه تا رۆژی كوژرانی له ئۆپه‌راسیۆنێكی تیمی ده‌لتا فۆرس له‌گه‌ڵ هێزێكی شه‌رڤانان له27ئۆكتۆبه‌ری 2019 ، له‌ماوه‌ی ...\n29/10/2019\tعەتا کەریم\nیوسوكی تاكانۆ رۆژنامەنووسێكی ورد و دووربین و بەئەزموونی رۆژنامەی ئۆساهۆ شیمبۆنی ژاپۆنییە، بەرپرسی ئۆفیسی رۆژنامەكەیە لە دوبەی، بەهۆی ئۆپەراسیۆنی توركیاو گۆڕانكارییەكانی رۆژئاوای سوریاو كەیسی داعش‌و مەترسییەكانی سەرهەڵدانەوەی چەند رۆژێك لە هەرێمی كوردستان بوو، لە سنووری سحێلا و فیشخاپورەوە لە نزیكەوە دیمەنی ئاوارەكانی بینیبوو، چیرۆكەكانی تۆماركردبوو، بەدوای زانیارییەوە بوو دەستی بكەوێت لەسەر داعش و مەترسییەكانی سەرهەڵدانەوە، بەڵام ئەوەی مەبەستمە بیخەمەڕوو، بابەتێكی ...\nچوار پارچە و یەك شەقامی كوردستانی\n15/10/2019\tعەتا کەریم\n1 شۆڕشەكانی بەهاری عەرەبی كە لە تونسەوە لە 2010 سەریهەڵدا و گۆڕانكاریی لە سیستمی دەسەڵاتداری تونس، میسر، لیبیا، یەمەن و جەزائیردا كرد، بەڵام لە 2011ەوە لەسوریا پەنگیخواردۆتەوە، نە سیستم گۆڕا، نە شۆڕشیش سەركەوت، بەڵكو فەوزایەكی سیاسیی، حوكمڕانی، نێودەوڵەتی خوڵقاوە، كە سوریا بۆتە بێخاوەن و هەروەها فرەخاوەن. لەناو ئەو گێژاوەشدا گەورەترین قوربانی و زیانمەند كوردانی رۆژئاوان، بەتایبەتی لە گەمە ناوخۆییەكاندا، بەرەنگاربوونەوەی ...


لە کاتی سێکس دا خانمان چی بکەن باشە ؟\n6216 جار بینراوە 25/3/2016 11:20 PM\nپیاو ، ئافره‌تێکی زیاتر خۆش ده‌وێت ، که ڕازاوه و نه‌رم ونیان بێت له‌کاتی سێکس کردندا به تایبه‌تی کاتێك، که له سه‌رجێگادا مماره‌سه‌ی جنسی ده‌ست پێ ده‌کات، ده‌بێت ژن وه‌کو مناڵێك مێرده‌که‌ی بگرێته ئامێز و ئاگای له کرداره سێکسیه‌کانی خۆی بێت که‌چۆن مامه‌ڵه‌یان له‌گه‌ڵدا ده‌کات به‌جۆرێك بێت، که پیاوه که بوروژێنێت.\nهه‌موو پیاوێك سه‌رنج ڕاکێش ئه‌بێ به بۆنی خۆش . بۆن گرنگترین هۆکاره بۆ ڕاکێشانی پیا و وه بۆ باش کردنی حاڵه‌تی ده‌رونی خۆت نه‌ك ته‌نها له‌کاتی خه‌ودا به‌ڵکو له هه‌موو کاتێکدا ئه‌گه‌ر چوویت بۆ شوێنه تایبه‌تیه کانی کڕینی بۆن ومکیاج .. بچۆ بۆ به‌شی بۆن و پاوده‌رو بۆنی له‌ش وبۆدره وشامپۆی له‌ش.... یه‌کێ له‌مانه به‌کار بهێنه له دوای خۆشتن ، کاتێ که مێرده‌که‌ت ده‌گه‌ڕێته‌وه بۆماڵ پێشواز یه‌کی جوانی لێ بکه وبا وه‌شی پیا بکه به‌خۆشه‌ویستیو ڕێزه‌وه ...


داعشی شیعه له باشووری عێراق ده‌ست به جموجۆڵ ده‌كات\nحاڵه‌تی توندڕۆی دینی و داعشیه‌ت و وه‌حشیگه‌ری ته‌نیا پێوه‌ست نییه به ئاین و مه‌زه‌وێك، به ته‌واوی ڕوون بووه‌ته‌وه داعشییه‌ت له ناوه‌ندی شیعه‌كان زۆرترین بوونی هه‌یه، به‌هۆی په‌یامی توندڕۆیی و داوای له‌ناوبردنی یه‌كتر، ئه‌مه له باشووری عێراق دوای 2003 به ته‌واوی چڕبووه‌ته‌وه، كه زۆرینه‌ی ڕه‌های دانیشتووانی شیعه مه‌زه‌ون، ناوچه‌كان بوونه‌ته پێگه‌یه‌كی له‌بار بۆ ئه‌و هۆزانه‌ی هاوشێوه‌ی داعش خه‌ریكی كوشتن و بڕینی یه‌كترن، به‌هیچ شێوه‌یه‌ك ناوچه‌یه‌كی گونجاو نییه بۆ هێزه ته‌ناهییه‌كان، ته‌نیا جێگه‌ی لایه‌نه سیاسییه مه‌زه‌وییه‌كانی تێدا ده‌بێ و مه‌ترسی هه‌یه هه‌ر ئه‌وانیش له پشت ئه‌و هۆزه شیعانه‌وه بن.\nهێزه‌كانی عێراق هیچ ڕؤلێكیان له باشووری وڵاته‌كه نییه و بێده‌نگن له‌سه‌ر ڕووبه‌ڕووبوونه‌وه‌ی سه‌بازی دژ به چه‌كداری هۆزه‌كان و كۆنتڕۆڵكردنی سنووری شاره‌كان، به هیچ شێوه‌یه‌كیش نه‌یانتوانیوه سنووره‌كانی خۆیان له‌گه‌ل پارێزگاكانی ناوه‌ڕاست و باشوور دابخه‌ن یان توند بكه‌ن، تا ڕێگه له هاتنی پاشماوه‌كانی داعش بۆ ناوچه‌كانیان بگرن. ماوه‌ی چه‌ند هه‌فته‌یه‌كه دۆخی به‌شێك له باشووری عێراق به ته‌واوی جیابووه‌ته‌وه له عێراق و ئه‌وان گوێڕایه‌تی هیچ سه‌ركرده‌یه‌كی ته‌ناهی ناكه‌ن، ئه‌مه‌یش مه‌ترسی گه‌وره‌ی دینی و كۆمه‌ڵایه‌تی له‌سه‌ر ناوچه‌كه و داهاتووی عێراق دروست كردووه.\nشیعه توندڕۆكان خه‌ریكه هه‌مان كاری سوننه توندڕۆكان دووباره ده‌كه‌نه‌وه، دوای ئه‌وه‌ی له ماوه‌ی 2004 و 2005 ده‌ستیان به ئاڵۆزی و شه‌ڕ له پارێزگا سوننه نشینه‌كان كرد، تا له كۆتایی شاره‌كانیان به ته‌واوی وێران كرا، حكوومه‌تی ئێسته‌ی عێراقیش به ته‌واوی بێباك و گه‌نده‌ڵه و هیچ ده‌سه‌ڵاتێكی به‌سه‌ر باشووره‌وه نییه، مه‌گه‌ر مه‌رجه‌عییه‌تی ئاینی و پیاوانی حه‌وزه‌ی عیلمی به فریای باشووره‌وه بێن، به پێچه‌وانه‌وه دۆخه‌كه ڕۆژ له دوای ڕۆژ زیاتر په‌ره ده‌ستێنێ و ئه‌وان داوای ده‌ركه‌وتنی ئیمام مه‌هدی ده‌كه‌ن، بۆ ئه‌وه‌ی دادگه‌ی له نێوانیان بچه‌سپێنێت.\nهه‌فته‌ی ڕابردوو هێزه‌كانی ته‌ناهی عێراق توانیان گرووپێكی ئاینی توندڕۆ له باشووری عێراق به‌ناوی "اولاد الـله" هه‌ڵبوه‌شێننه‌وه، دوای ئه‌وه‌ی دامه‌زرێنه‌ری گرووپه‌كه‌یان گرت، كه پێشتر مامۆستا بووه و ته‌مه‌نی 47 ساڵ بوو، هاوكات زانیارییه‌كان دووپات له‌وه ده‌كه‌نه‌وه، چه‌ندان گرووپی تر گیراون، به‌ڵام زانیاری له‌سه‌ر ژماره‌ی گیراوه‌كان و ناوی گرووپه‌كان بڵاو نه‌كراوه‌ته‌وه.\nسه‌رچاوه‌یه‌كی ته‌ناهی عێراق به "العربی الجدید"ی ڕاگه‌یاند، گرتنی ئه‌ندامانی ئه‌و گرووپه چه‌كدارانه به‌رده‌وامی هه‌یه و گرووپێكی تر ئاشكراكراون كه ناویان "مه‌وله‌ویه"یه و داوا ده‌كه‌ن پیاوانی ئاینی و سه‌ردانكه‌ری نه‌جه‌ف و كه‌ربه‌لا و زانایانی حه‌وزه‌ی عیلمی نه‌جه‌ف و ته‌واوی ئه‌وانه بێنه كوشتن، بۆ ئه‌وه‌ی دۆخه‌كه وه‌كو ئه‌و ساته لێ بكه‌ن، كه باس له ده‌ركه‌وتنی ئیمام مه‌هدی ده‌كات، كه‌س نازانێ ئه‌مانه سه‌ر به كێن و پێوه‌ندییان به كێ هه‌یه، به‌ڵام سیاسییه‌كان دووپات له‌وه ده‌كه‌نه‌وه، ده‌ركه‌وتنی ئه‌و ڕه‌وت و گرووپ و شانه توندڕۆیانه و كاركردنیان به‌شێوه‌ی نهێنی و هه‌وڵدان بۆ خۆ پڕ چه‌ك كردن، هۆكاره‌كه‌ی بۆ بۆشایی سیاسی له ناوچه‌كه ده‌گه‌ڕێته‌وه، دووپات له‌وه‌یش ده‌كه‌نه‌وه، كه لایه‌نی ده‌ره‌وه‌ی عێراق له پشت ده‌ركه‌وتنی ئه‌و گرووپه ئاینییه توندڕۆیانه‌ن، پسپۆرانی تایبه‌ت به تیرۆریش ده‌ڵێن، داگیركردنی ژینگه‌ی باشوور ته‌نیا بۆ حزبه ئاینییه‌كان، هۆكارێكی تره بۆ ده‌ركه‌وتنی ئه‌و ڕه‌وته ده‌ره‌كیی و توندڕۆیانه.\nده‌ركه‌وتنی ئه‌و گرووپانه نوێ نییه و پێشتریش له 2008 له باشووری عێراقی زۆرینه شیعه گرووپی "پشتیوانانی مه‌هدی" بوونیان هه‌بوو، بانگه‌شه‌ی ئه‌وه‌یان ده‌كرد، ئه‌وان ئاماده‌كاری ده‌كه‌ن بۆ پێشوازی له ده‌ركه‌وتنی ئیمام مه‌هدی دوازده‌یه‌م ئیمامی شیعه‌كان، ئه‌وان سووربوونی خۆیان دووپات ده‌كرده‌وه له‌سه‌ر ئه‌و باوه‌ڕیان و ڕه‌خنه‌ی توندیان له مه‌رجه‌عییه‌تی ئاینی نه‌جه‌ف و قوم و ڕژێمی ویلایه‌تی فیقهی ده‌گرت و به‌هیچ شێوه‌یه‌ك باوه‌ڕیان پێ نه‌ده‌كردن و دانیان پێ نه‌ده‌نان، ئه‌و گرووپه له 2007یش ناویان له خۆیان نابوو "سه‌ربازانی ئاسمان" حكوومه‌تی ئه‌وكاتی عێراق به سه‌رۆكایه‌تیی نووری مالیكی تۆمه‌تباری كردن، كه كوفریان به مه‌رجه‌عییه دینییه‌كان كردووه و هه‌وڵی كوشتنیان داون.\nهێزه‌كانی عێراق شه‌ڕێكی قورسیان بۆ ماوه‌یه‌كی زۆر له‌گه‌ڵ ئه‌و گرووپانه له 2007 و 2008 ئه‌نجام دا و توانیان به‌سه‌ریان زاڵ بن، هاوكات ئه‌فسه‌رێكی هه‌واڵگری پارێزگای زیقاری 300 كیلۆمه‌تر باشووری عێراق بۆ ڕۆژنامه‌كه ده‌ڵێ، هێزه‌كانی پارێزگاكه شه‌مووی ڕابردوو ده‌ستیان به چاودێری وردی ئه‌و گرووپانه كردووه و یه‌كێك له‌و گرووپانه كه ژماره‌یان 20 كه‌س ده‌بێ له باكوری زیقار له ئه‌نجامی به‌سه‌ردادانی خێرا سه‌رجه‌میان گیروان، زۆرینه‌ی ئه‌و 20 كه‌سه كارمه‌ندی حكوومه‌تن و وه‌لائیان بۆ گرووپی مه‌ولویه هه‌یه.\nئاماژه‌ی دا، لێكۆڵینه‌وه له‌گه‌ڵ ئه‌و ئه‌ندامانه‌ی گرووپی مه‌وله‌ویه به‌رده‌وامی هه‌یه، تا ئێسته هیچ زانیارییه‌كی ئه‌وتۆیان له‌كاتی لێكۆڵینه‌وه‌كان نه‌دركاندووه و ته‌نیا ئه‌وه ده‌ڵێن، كه ئه‌وان ده‌زانن و ئاگه‌دارن كه ئیمام مه‌هدی ده‌رده‌كه‌وێ، داوای لێ كردوون به‌ر له ده‌ركه‌وتنی مه‌رجه‌عه دینییه‌كان و سیسته‌می كلاسیكی شیعه و پیاوانی ئاینی به ته‌واوی له‌ناوببه‌ن، كه ده‌وڵه‌تێكی گه‌نده‌ڵیان دروست كردووه و هۆكاره‌كه‌یشی له ئه‌ستۆی مه‌رجه‌عه شیعییه‌كانه.


ماڵپەری فیردەوس | حوکمی دوعا جووت بوون ئەگەر ئافرەت سکپڕ بێت ؟\nسەردێری پرسیار:حوکمی دوعا جووت بوون ئەگەر ئافرەت سکپڕ بێت ؟\nبەرواری دانان :2018-11-29 کۆدی پرسیار:871\nپرسیار // خێزانم مناڵی لەناو سک دایە ، ئایا سونەتە دوعای جووت بوون بکەم کاتێ دەچمە لای ؟\nوەڵام // زانایان دەڵێن گومانی تێدا نییە سونەتە دوعای جووت بوون بکرێت ئەگەر ئافرەت سکپڕ نەبێت ، بەڵگە :\nعَنْ ابْنِ عَبَّاسٍ رَضِيَ اللَّهُ عَنْهُمَا قَالَ قَالَ النَّبِيُّ صَلَّى اللَّهُ عَلَيْهِ وَسَلَّمَ : (( لَوْ أَنَّ أَحَدَهُمْ إِذَا أَرَادَ أَنْ يَأْتِيَ أَهْلَهُ قَالَ بِاسْمِ اللَّهِ اللَّهُمَّ جَنِّبْنَا الشَّيْطَانَ وَجَنِّبْ الشَّيْطَانَ مَا رَزَقْتَنَا ، فَإِنَّهُ إِنْ يُقَدَّرْ بَيْنَهُمَا وَلَدٌ فِي ذَلِكَ لَمْ يَضُرَّهُ شَيْطَانٌ أَبَدًا )).البخاري (6388) ومسلم (1434) .\nواتە : لە عبداللە بن عباس دەگێڕنەوە خوا لێی ڕازی بێت دەفەرمووێت : پێغەمبەر سەلامی خوای لێ بێت فەرمووی : (( ئەگەر یەکێک لەئێوە کاتێک ویستی بچێتە لای خێزانەکەی بڵێت : بەناوی خوا پەروەردگارا شەیتانمان لێ دووربخەرەوە ، وە شەیتان دوور بخەرەوە لەو نەوەی کە کردووتە بە ڕزقی ئێمە ، ئەوا ئەگەر لەو تێکەڵ بوونەدا خوا منداڵیان پێببەخشێت شەیتان ھەرگیز زیانی پێ ناگەیەنێت . ))\nزانایان دەڵێن بەگوێرەی مانای فەرموودەکە نابێت ئەم دوعایە بکەیت ئەگەر دڵنیا بیت ئافرەت سکپڕە ، چونکە فەرموودەکە دەفەرمووێت : (( ئەوا ئەگەر لەو تێکەڵ بوونەدا خوا منداڵیان پێببەخشێت شەیتان ھەرگیز زیانی پێ ناگەیەنێت . )) ، بەڵام باشتر وایە ئەم دوعایە بڵێیت ، چونکە :\n(١) ھەندێک دەڵێن ئەم دوعایە تعبدی یە .\n(٢) دەڵێن جووت بوون لەگەڵ سکپڕ بینین و بیستن بۆ مناڵ زیاد دەکات .\nابن عثیمین ڕەحمەتی خوای لێ بێت دەفەرمووێت : (( ئەگەر یەکێک بییەوێت بچێتە لای خێزانی ، پیاو بڵێت : من دڵنیام خێزانم سکپڕە ، ئایا ئەم دوعایە بکەم ، یان تعبدی یە ، ئەم دوعایە دەگوترێ لە ھەموو حالەتەکان ؟\nوەڵام : مانای فەرموودەکە : " فإنە إن یقدر " داوای ئەوە دەکات ئەم دوعایە ناگوترێ ئەگەر سکپڕ بوو ، چونکە مناڵەکە پێبەخشراوە و دڵنیایە ، بەڵام باشتر وایە ئەم دوعایە بکات ، ئیمام ئەحمەد ڕەحمەتی خوای لێ بێت دەفەرمووێت : جووت بوون لەگەڵ سکپڕ بینین و بیستن بۆ مناڵ زیاد دەکات . )) فتح ذي الجلال والإكرام ج١١ لاپەڕە ٢٨٣


یه‌كێتی قوتابیانی كوردستان ئیدانه‌ی ده‌ستدرێژی میلیشیاكان بۆ سه‌ر ناوه‌نده‌كانی خوێندن له كه‌ركوك ده‌كات\n17/12/2017 - 14:40\nمیلیشیا عێراقییه‌كان ترسنۆكانه په‌لاماری ناوه‌نده‌كانی خوێندن ده‌ده‌ن\nیه‌كێتی قوتابیانی كوردستان له به‌یاننامه‌یه‌كدا ئیدانه‌ی ده‌ستدرێژی میلیشیا عێراقییه‌كان بۆ سه‌ر ناوه‌نده‌كانی خوێندن له كه‌ركوك و ناوچه داگیركراوه‌كان و ده‌كات و رایده‌گه‌ێنێ..\nدوای راده‌ستكردنی كه‌ركوك له ١٦ی ئۆكتۆبه‌ردا و داگیركردنی ته‌واوی پارێزگاكه له‌لایه‌ن میلیشیا عێراقی و مه‌زهه‌بییه‌كانه‌وه، دوا به‌دوای چه‌وساندنه‌وه‌ی هاوڵاتیانی كوردی شاره‌كه و به عه‌ره‌بكردنی ناوی شه‌قام و تابلۆی سه‌ر قوتابخانه و بازاڕ و دوكانه‌كان، و كوشتوبڕی نیشتمانپه‌روه‌ران و ئاواره‌بوونیان له شار و ماڵ و خاكی خۆیاندا.\nئه‌مڕۆ ٢٠١٧/١٢/١٧ له ساڵرۆژی هه‌ڵكردنی ئاڵای پیرۆزی كوردستان، قوتابیانی ئازا و نیشتمانپه‌روه‌ری كه‌ركوك و خانه‌قین و ناوچه داگیركراوه‌كان، له ناوه‌نده‌كانی خوێندندا ئه‌م یاده‌یان به‌رز و پیرۆز راگرت و ئاڵای كوردستانیان به‌رزكرده‌وه و به ده‌نگی به‌رز سرودی نیشتمانی (ئه‌ی ره‌قیب)یان چڕی.\nله‌گه‌ڵ ئه‌وه‌ی قوتابیان له سه‌ر خاكی خۆیاندان و یادی ئاڵای نیشتمانیان ده‌كه‌نه‌وه، كه‌چی هێز و میلیشیا عێراقییه‌كان، ترسنۆكانه په‌لاماری ناوه‌نده‌كانی خوێندن ده‌ده‌ن و به چه‌كی قورسه‌وه حه‌ره‌می پیرۆزی ناوه‌نده‌كانی خوێندن ده‌شكێنن و قوتابیانی كورد ده‌ستگیر ده‌كه‌ن.\nیه‌كێتی قوتابیانی كوردستان راشیده‌گه‌ێنن، به توندی ئیدانه‌ی ئه‌م ده‌ستدرێژییه ترسنۆكانه ده‌كه‌ین و داواكارین رێكخراوه نێوده‌وڵه‌تییه‌كانی مافی مرۆڤ رۆڵی جددی ببینن بۆ ئازادكردنی قوتابیان، و سه‌لامه‌تی گیان و ژیانی ئه‌م قوتابیانه ده‌خه‌ینه ئه‌ستۆی حكومه‌تی عێراقی و نه‌ته‌وه یه‌كگرتووه‌كان.\nLi Hewlêrê 64 tawanbar hatin girtin\nSerok Barzanî û McGurk behsa şerê dijî DIŞIê kirin\nSerok Barzanî pêşwaziya konsulusê Îmaratê kir\nSerok Barzanî li gel şandeke hevpeymaniya Vetenî civiya\nSerok Barzanî li gel Serokê eşîra Şemer civiya\nSerok Barzanî: Cejna we pîroz be\nPDK hêvî dike cejn bibe sedema pêşerojeke geş bo gelê Kurdistanê\nCivata wezîran daxwaz ji aliyê Kurdî dike yekgirtî bin


ئاکۆ برایم : مژدە .. مژدە … وەزیرى شارەوانى هەرێم بەدیلى نەوتى دۆزییەوە . – WTARIKURD\nخۆشى لەخۆمان و چاو و دڵمان رۆشن ، ئیتر لەمەولا نە مووچە دوا ئەکەوێت ، نە تووشى قەیرانى دارایى ئەبین ، لەمەودوا ئێمەش وەکو باقى دەوڵەتانى تر ئەبین بە خاوەنى ئابورییەکى تۆکمە و ، لەگرفتى بێ ئیش و بێ بازاڕى و ، رۆیشتنى گەنجان بۆ دەرەوە رزگارمان ئەبێت ، بەپێچەوانەوە پاش ئەو پڕۆژە گەورە و مەزنە ، ئیتر پۆل پۆل خەڵکى بێ ئیشى وڵاتانى تر ، داواى فیزاى کار لە کوردستان ئەکەن ، بەچەشنێک فرۆکەخانەکان وا جەنجاڵ و سیخناخ ئەبن ، لەخەڵکى جۆراو جۆر هەر مەپرسە ، ئەمەش بۆخۆى داهاتێکى ترو قازانجێکى باشتر بۆ وڵات بەدەست ئەخات .. من بەبیستنى هەواڵەکە یەکسەر شاگەشکە بووم ، لەدوێنێ وە ئافەرین و دەستخۆشى بۆ وەزیرى شارەوانى ئەنێرم . کە بەڕێزى ئەرکى کێشاو ئەو فکرە و بیرۆکە نایابەى خستە روو ، بەڕاستى سەلماندى کە خەمخۆر و رۆڵەى بەئەمەکى ئەم نیشتمانەیە ، هەروابێتەوە ئەو بۆچون و چەمکە سواوانەى ئەوەنەى تر بەدرۆخستەوە کە ئەڵێن حکومەت لەبەرامبەر قەیران و کێشەکاندا دەستەوەستان و بێ بەدیلە و هیچ بیر لەحاڵ و گوزەرانى ئەو خەڵکە ناکاتەوە .\nئافەرین هەى بلیمەت ، رەحمەت لەخۆت و فیکرەت . بەڵام بەداخەوە جەنابى وەزیرە خان ، خۆزگە پێش بیرۆکەکەت ، پێشتر سەرپێى سەرێکت لە مەسیف و شوێنە گەشتیارییەکان بدایە ، ئەوجا ئەو چارەسەرت بخستایەتە روو ، لەوە ئەچێت جەنابت لەم وڵاتەیا نەژیت و ، ئاگا و عیلم و خەبەرت لەگەشتو گوزارو کەرتەکەى نەبێت ، ئەگینا ئەو بەدیلەت بەخەیاڵا نەئەهات ،!! ئەرێ نەورۆز خان ، جەنابت سەردانى شوێنە گەشتیارییەکانت کردوە ؟ چەن شوێنت بینیوە کە بەحساب سیاحى و شوێنى بەسەربردنى کاتن ،؟ چەنێکیان رووى ئەوەیان هەیە کە گەشتیار روویان تێبکات و ، بەهۆیەوە داهاتمان چنگ کەوێت ؟، بۆ ناشێ نەزانیت کەئەغڵەبى سیاحەت خانەکانى وڵات موڵکى خەڵکن نەک حکومەت ، واتە داهات و قازانجەکەى ئەچێتە گیرفانى خەڵکەوە حکومەت یەک قڕوشى بەرناکەوێت ، ئەى ئیتر چۆن چۆنى ئەتوانین داهات بەدەست بێنین ؟ مەگەر فەرمانبەرانى شارەوانى و کارمەندانى لەبەردەم سەیرانگاکانى سەرچنار و بێخاڵ و چەمى رەزان و جوندیان ، عەرەبانەیان پێ بێت ، چلورە و لەفە و چپس و گوڵەبەرۆژە بفرۆشن .!! ئەگینا کوا کامە سەیرانگا موڵکى میرى یە تا بۆداهاتەکەى تورەکەى بۆ بدورین .\nبێجگە لەوەش جەناب من وەکو خۆم بەشى زۆرى سەیرانگاکان گەڕاوم ، بەڵام تاقە یەک ئوتێڵ و چێشتخانە ، نەک پلە یەک ، پلە چواریش چى یە نەمبینیوە ، باشە سبەى رۆژ ئەگەر گەشتیارى بیانى لەو ئەوروپا و ئەمریکایەوە بێن بەمیوانمان ، لەکوێ بیان خەوێنین ؟ ئیش و کارى تەوالێت لەکوێ بەجێ بهێنن ؟ تۆ بڵێى وەکو زەمانى قەیم میوانەکان لەمزگەوت و دیوەخان نەخەوێنن ؟ یان بۆ نیشاندانى مەعالیم و شوێنى مێژووى بیان بەین بۆ کوێ ؟ بۆ ئەشکەوتى شانیدەر یان هەزار مێرد یان قزقاپان ، کە لەرووتان بەگوڵاو بێت یەک پارچە ریخ و پیسایى و شیاکەن ، قیروسیا لەوانەش فەرەزنا وەک چۆن بەهاران شارەوانى و رێکخراوەکانى ژینگە عەللاگە و کیسى خۆڵ ئەبەخشن بە سەیرانکاران ، ئێمەش دایبى و کەمامەیان بدەینێ ، تا لەو ئیحراجیە رزگارمان بێت .\nبەهەرحاڵ ، ئەمانەمان هەموو خستە لاوە بەو نەوعە حەلمان کرد ، بیرۆکەکە بەتۆپەڵێک نوقسانیەوە کەوتە بوارى جێ بەجێکردنەوە ، حکومەت بڕیاریدا بەدروستکردنى ئوتێلى گەشتیارى و چێشخانەو شارى یاریى و ریستۆرانت و باڕ ویانەى شەوانەو تەواوى ئەو شتانە ، دەى خۆ ئەوەش پارەى ئەوێت ، ئەى پارە لەکوێ بێنین ؟ یان کە میوانەکانمان برد بۆ شوێنە سیاحییەکان بەکوێ یا بیان بەین ؟ بەو جادە پڕ لەتاسە و کەنەڵان و یەک سایدانەیا ؟ حکومەتێک بە روبعە قەڕنێک نەتوانێت بیر لە چاکسازى بکاتەوە ، یەک دوو حاوییە و سەیارەى خۆڵى باش فەراهەم بکات ، دوو جوت دەستکێش و بەدلەو ماسیحەیەک بەژینگە پارێزێک رەوا نەبینێت ، ئەى چۆن ئەو پڕۆژە ملیار دۆلارە ئەخاتە گەڕ . بەکام ستاف و کۆمپانیا روومان سپى ئەکاتەوە ؟ بەو کۆمپانیایەى کە گازلەتەواوى وڵات و بازاڕى رەش بە 525 دینارە ، کەچى ئەو بەوەزارتى کارەباى ئەفرۆشێت بە 1200 دینار . یان لەرێگەى خەبیرە خەیاڵیەکانى وەزارەتى سامانە سروشتیەکان کە مانگى 4 دەفتەر معاشیانەو و وەکو خەتى ئیستیوا وان ، خوا و کاک ئاشتى هەورامى نەبێت کەس نازانێت کێن و چین ؟! دەى هەرچى چۆنیک بێت بە قەرز و قۆڵەو شیرینى نەوت و ، هاوکارى وڵاتان ، بە داهێنانەکانى کاک ئاشتى و خۆمان خستە ژێر قەرزێکى چەندین ملیار دۆلارى و ، بە ریالى سعودى و لیرەى تورکى بودجەمان بۆ دابین کرد ، ئەى پێم ناڵیێت زەوى کوا ؟! تا ئەو باڵەخانەو مۆتێل و ڤێلایانەى باسمکرد لەسەرى دروست بکەین ، مەگەر نابیت کە هەموو سەیرانگاو گەشتیارى خانەکان ، بونەتە موڵکى ئەو خەڵکەو ، هەمووى سیاج و تەلبەند کراوە ، بستە زەوییەک بەچۆڵى نەماوەتەوە .\nکەواتە چیمان کرد ؟! سفر هیچ بەدەستەوە ، هەروەک عەزیەتەکەت کێشاوە ، ئەو مەشروعەت خستۆتە روو ، جا بۆدەوڵەمەندکردنى ئەو بیرۆکەیەت ، من یەک پێشنیازى باشترت پێ ئەڵێم ، بەس با نهێنى بێت و لەبەینى خۆمان دەرنەچێت ، رازیشم بیکەیت بەناوى خۆتەوە ، ئەویش ئەوەیە ، ئەوە تەڕح بکەیت ، کە بەهەموو لایەکمان هانى گەشتیاران بدەین بێنە هەرێم ، ئێمەش کە هیچمان نى یە و ، بۆ پشوو حەوانەو بەسەربردنى کاتەکانیان ، با لاى خۆمانەوە ، وەکو نەوت و بەنزین و گازە حەیاتەکە بەتاتکەر ئاودیوى یان بکەین ، بەوڵاتانیان بفرۆشین .\nتو دینت چۆنە ؟ فیکرەکەى من باشترە یان ئەوەى تۆ ؟!


فه‌رهاد ئه‌تروشی: سه‌رجه‌م مۆڵه‌ت و رێگه‌پێدانه‌كانی هاتوچۆمان هه‌ڵوه‌شانده‌وه - Hekar.net : Hekar.net\nڕاگەیاندراوی وەزارەتی تەندروستی ژمارە (٩٣) -\nپرۆژەی چاکسازی بندوارەکانی هێنانە سەر دیوار/ سوورە مەرگەیی\nالأرشيف اختر شهر مايو 2020 (465) أبريل 2020 (401) مارس 2020 (351) فبراير 2020 (349) يناير 2020 (374) ديسمبر 2019 (286) نوفمبر 2019 (207) أكتوبر 2019 (280) سبتمبر 2019 (327) أغسطس 2019 (260) يوليو 2019 (324) يونيو 2019 (331) مايو 2019 (300) أبريل 2019 (223) مارس 2019 (238) فبراير 2019 (263) يناير 2019 (266) ديسمبر 2018 (320) نوفمبر 2018 (327) أكتوبر 2018 (393) سبتمبر 2018 (342) أغسطس 2018 (347) يوليو 2018 (294) يونيو 2018 (187) مايو 2018 (303) أبريل 2018 (322) مارس 2018 (364) فبراير 2018 (291) يناير 2018 (313) ديسمبر 2017 (376) نوفمبر 2017 (377) أكتوبر 2017 (379) سبتمبر 2017 (354) أغسطس 2017 (439) يوليو 2017 (525) يونيو 2017 (393) مايو 2017 (460) أبريل 2017 (312) مارس 2017 (358) فبراير 2017 (377) يناير 2017 (515) ديسمبر 2016 (462) نوفمبر 2016 (486) أكتوبر 2016 (427) سبتمبر 2016 (360) أغسطس 2016 (465) يوليو 2016 (508) يونيو 2016 (555) مايو 2016 (590) أبريل 2016 (514) مارس 2016 (512) فبراير 2016 (472) يناير 2016 (466) ديسمبر 2015 (407) نوفمبر 2015 (444) أكتوبر 2015 (421) سبتمبر 2015 (493) أغسطس 2015 (345) يوليو 2015 (289) يونيو 2015 (321) مايو 2015 (429) أبريل 2015 (365) مارس 2015 (299) فبراير 2015 (231) يناير 2015 (204) ديسمبر 2014 (290) نوفمبر 2014 (232) أكتوبر 2014 (263) سبتمبر 2014 (238) أغسطس 2014 (361) يوليو 2014 (331) يونيو 2014 (468) مايو 2014 (333) أبريل 2014 (231) مارس 2014 (373) فبراير 2014 (336) يناير 2014 (352) ديسمبر 2013 (347) نوفمبر 2013 (356) أكتوبر 2013 (219) سبتمبر 2013 (373) أغسطس 2013 (493) يوليو 2013 (480) يونيو 2013 (312) مايو 2013 (284) أبريل 2013 (258) مارس 2013 (185) فبراير 2013 (148) يناير 2013 (102) ديسمبر 2012 (115) نوفمبر 2012 (94) أكتوبر 2012 (165) سبتمبر 2012 (252) أغسطس 2012 (178) يوليو 2012 (147) يونيو 2012 (143) مايو 2012 (169) أبريل 2012 (166) مارس 2012 (104) فبراير 2012 (147) يناير 2012 (127) ديسمبر 2011 (144) نوفمبر 2011 (191) أكتوبر 2011 (139)\nفه‌رهاد ئه‌تروشی: سه‌رجه‌م مۆڵه‌ت و رێگه‌پێدانه‌كانی هاتوچۆمان هه‌ڵوه‌شانده‌وه\nپارێزگاری دهۆك، فه‌رهاد ئه‌تروشی رایگه‌یاند، هه‌موو رێگه‌پێدانه‌كانی تایبه‌ت به هاتوچۆی هاووڵاتیانمان له سنووری پارێزگای دهۆك هه‌ڵوه‌شانده‌وه. هاوكات دوێنێ ژماره‌یه‌ك هاووڵاتی له بازگه‌كان گیریان خواردبوو، ئه‌و هاووڵاتیانه دووپاتیان ده‌كرده‌وه، كه له رێگه‌ی ئۆنلاینه‌وه مۆڵه‌تیان وه‌رگرتووه، به‌ڵام له بازگه‌كان كار به مۆڵه‌ته‌كه‌یان نه‌كراوه.\nفه‌رهاد ئه‌تروشی له میانی به‌شداریكردنی له به‌رنامه‌ی كۆڤید19ی كوردستان24 گوتی: به هۆی درووستبوونی قه‌ره‌باڵغی، ئێمه بڕیارمان دا ئه‌و مۆڵه‌ت و رێگه‌پێدانانه‌ی دابوومان سه‌رجه‌میان هه‌ڵوه‌شێنینه‌وه.\nفه‌رهاد ئه‌تروشی له باره‌ی هه‌ڵوه‌شاندنه‌وه‌ی مۆڵه‌ت و رێگه‌پێدانه‌كانه‌وه گوتی: ئێمه ته‌نیا رێگه‌پێدانی ناوخۆی پارێزگای دهۆكمان هه‌ڵوه‌شاندووه‌ته‌وه.\nهه‌روه‌ها گوتی: داوا ده‌كه‌ین، ئه‌وه‌ی كارێكی زۆر پێویستی نه‌بێت، نه له دهۆكه‌وه بچێته هیچ پارێزگایه‌ك و نه له هیچ پارێزگایه‌كه‌وه روو له دهۆك بكات، چونكه ته‌نیا یه‌ك حاڵه‌ت مه‌ترسی گه‌وره درووست ده‌كات.\nهه‌ر له‌و چوارچێوه‌یه‌دا، ژماره‌یه‌ك له‌و هاووڵاتییه كوردانه‌ی له شاری مووسڵ ماونه‌ته‌وه و دابڕاون له كه‌سوكاریان ماوه‌ی نزیكه‌ی 20 رۆژه له نزیك یه‌كه‌م بازگه‌ی پارێزگای دهۆك گیریان خواردووه و مۆڵه‌تی گه‌ڕانه‌وه‌یان پێ نه‌دراوه.\nله سلێمانیش ده‌یان كرێكاری ئێزدی گیریان خواردووه و رۆژانه په‌یوه‌ندی به كوردستان24ه‌وه ده‌كه‌ن بۆ گه‌یاندنی كێشه‌كانیان و ئه‌وان به هۆی نه‌مانی خه‌رجی رۆژانه‌یان و قه‌ده‌غه‌ی هاتوچۆ نه‌یانتوانیوه بگه‌ڕێنه‌وه بۆ ناو خێزانه‌كانیان له ده‌ڤه‌ری شێخان و داوای چاره‌سه‌ركردنی كێشه‌كانیان ده‌كه‌ن.


وەزیری كاروباری كۆمەلایەتی بەڵێنی دەدات هاوكاری بەردەوام بەپارێزگای هەڵەبجە بكات - یەکگرتووی ئیسلامی کوردستان\nوەزیری كاروباری كۆمەلایەتی بەڵێنی دەدات هاوكاری بەردەوام بەپارێزگای هەڵەبجە بكات\nسەرلەبەیانی ئەمڕۆ 18/3/ 2017 وەزیری كاروباری كۆمەلایەتی حكومەتی هەرێمی كوردستان لەمیانی سەردانێكیدا بۆ پارێزگای هەڵەبجەو بەسەركردنەوەی مۆنۆمێنتی شارەكەو منداڵانی قوتابی خاوەن پێداویستی تایبەت بەڵێنی هاوكاری بەردەوام بە پارێزگای هەڵەبجە دوپاتكردەوە.\nمحەمەد هاودیانی وەزیری كاروكاروباری كۆمەڵایەتی حكومەتی هەرێمی كوردستان پاش دەربڕینی هاوسۆزی بۆ كەسوكاری شەهیدان و هیوای چاكبونەوەی بۆ بریندارەكان خواست، لەلێدوانێكیدا بۆ ئامادەبوان ڕایگەیاند: لەبەر ئەوەی ڕۆژی 16ی سێ ئەنجومەنی وەزیران كۆبونەوەی هەبوو نەمانتوانی لە مەراسیمەكەدا ئامادەبین بۆیە ئەمڕۆ ئەم سەردانەمان ڕێكخست تالەنزیكەوە بەمنداڵانی خاوەن پێداویستی ئەم شارە ڕابگەیەنین هەرچی لەتواناماندا هەیە بۆ ئەم شارە دەیكەن كە ئەمشارە بۆتە سومبولی نەتەوەیەك نیشانەی خۆڕاگری و كوردایەتییە .\nهەروەها ڕاشیگەیاند: ئامادەین تالە وەزارەتدا بین هاوكارێكی باشی ئەم شارە بین بەپێی ئەو تواناو دەسەڵاتەی ئێمەدا هەمانە ،لەبەر گرنگی شارەكەو بەپارێزگا بونی بڕیاری كردنەوەی بەڕێوەبەرایەتی گشتی چاودێری و گەشە پێدانی كۆمەلایەتی بكەینەوە ئەو منداڵانەش كەلە بەر قەیرانی دارایی نەمان توانیوە خزمەتیان بكەین، بەڵینمان داوە كەئەوان لەپێشەنگی كاری ئێمەدابن و گرنگیان پێدەدەین .\nلەلایەكی ترەو محەمەد هاودیانی وەزیری كاروكاروباری كۆمەڵایەتی حكومەتی هەرێمی كوردستان لە لێدوانێكی تایبەتدا بۆ كوردیو ڕایگەیاند: پاشەكەوتی موچە لەكۆبونەوەی ئەنجومەنی وەزیران قسەی لەسەر كراوە بەڵام هیچ بڕیارێك وەرنەگیراوە و كاری لەسەر دەكرێت .\nسەبارەت بە موچەبڕاوەكانی چاودێری خێزان و بێوەژنان محەمەد هاودیانی وتی:" ئێمە موچەمان نەبڕیوە، ئەوە لیژنەی ڕوبەڕوی قەیرانەكان بڕویەتی، وەك وەزارەت سەرقاڵی چاكسازین لە وەزارەتدا پاش تەواو بونی ئەو چاكسازیەكانە نوسراومان كردوە كە ئەو موچانە بگەڕێتەوە .\nهەرچی پەیوەندی بە قەرزی بچوكیشەوە هەیە محەمەد هاودیانی وەزیری كارو كاروباری كۆمەڵایەتی حكومەتی هەرێمی كوردستان ئاماژە بۆ ئەوەكرد: بەردەوام دەبین لەپێدانی قەرزی بچوك لەكاتی ئێستادا كۆبونەوەیەك هەیە لەگەڵ ئەنجومەنی وەزیران بۆئەوەی ئەو بڕەپارانە دیاری بكرێت كە دەرێت بەو گەنجانەی كەپرۆژە پێشكەش دەكەن .\nلەلایەن خۆشیوە مەریوان وەهبی لێپرسراوی ڕێكخراوی كەمئەندامانی هەڵەبجە لە لێدوانێكیدا بۆ كوردیو ڕایگەیاند: كۆی ئەو مندالانەی كەئەمڕۆ هاوكاری دەكرێن بریتین لە 165 منداڵ كەقوتابی خاوەن پێداویستی تایبەتن وەك نابیست و نابیناو ناگۆ و شەلەل دەماغن بەهاوكاری وەزارەتی كار و كارو باری كۆمەڵایەتی و ڕێكخراوی تۆڕی بەرگری لەمافەكانی منداڵان هاوكاری مادی دەكرێن كەبەبۆنەی 29 هەمین ساڵیادی كیمیابارنی هەڵەبجەوە ئەم مەراسیمە ڕێكخراوە .\nڕاشیگەیاند : لەسنورەكەدا نزیكەی چوار هەزار خاوەن پێداویستی تایبەت هەیە، بەداخەوە حكومەت وەك پێویست بەدەمەوە نەبوە بۆیە ناچار پەنا بۆ ڕێكخراوەكان دەبرێت تا بەشێك لە ئەركی سەرشانیان سوك بكرێت .\nشاندەكەی وەزیری كارو كاروباری كۆمەڵایەتی حكومەتی هەرێمی كوردستان بۆ پارێزگای هەڵەبجە لەیەن عەلی عوسمان پارێزگاری هەڵەبجە بەوەكالەت و ژمارەیەك لەبەرپرسانی شارەكەو و بەرپرسی مەڵبەندی پێنجی یەكگرتووی ئیسلامیی كوردستانەوە پێشوازیان لێ كرا .


هەمەڕەنگ – پەڕە 20 – Knwe.org\nسەرەکی » هەمەڕەنگ (پەڕە 20)\nكەركوك، دووەمین خولی فێستیڤاڵی شانۆیی عەلی كەریم\nرۆژی 11/11/2021، لە سەنتەری رۆشنبیری كەركوك لە كۆنگرەیەكی رۆژنامەوانیدا، دووەمین خولی فێستیڤاڵی شانۆیی كەركوك بەناوی هونەرمەند «عەلی كەریم» راگەیەندرا و بڕیار وایە رۆژانی 25ی 11 تا 30/11، بەڕێوەبچێت. فێستیڤاڵەكە بەرهەمی حكومەتی هەرێمی كوردستانە و بودجەی لەلایەن وەزارەتی رۆشنبیرییەوە بۆ دابینكراوە كە بڕەكەی سەد ملیۆن دینارە و ئەركی بەڕێوەبردنی كارگێڕی فێستیڤاڵەكە لەسەر بەڕێوەبەرایەتی رۆشنبیریی و هونەری كەركوكە. جارێكی تر لە كەركوكی ...\nبەشێوەیەکی فەنتازی کاریان لەم فیلمەدا کردووە\nفیلمی «The Green Knight» کە فیلمێکی نوێی سینەمای جیهانە توانی لە ماوەیەکی کەمی نمایشیدا داهاتێکی زۆر بەدەست بهێنێت. فیلمەکە رۆژی 1/11 چۆتە سەر شاشەی سینەماکانی هەندێک لە وڵاتانی جیهان و لەو ماوەیەدا توانیویەتی بڕی 18 ملیۆن دۆلار داهات بەدەست بهێنێت. فیلمەکە دەیڤد لۆری دەرهێنەرێتی و ژمارەیەک ئەکتەری دیار رۆڵی تێدا دەبینن، لەوانە: «ئانیس ریزۆ، جۆ ئەندرسۆن، دیف باتیل، ئەلیسا فیکاندەر، ...\nكۆیە، فێستیڤاڵی هونەرمەندی گەل تایەر تۆفیق\nسەرۆكایەتی زانكۆی كۆیە بەهەماهەنگی لەگەڵ وەزارەتی رۆشنبیری و تیپی باواجی كۆیه، لە هۆڵی سەرۆكایەتی زانكۆی کۆیە فێستیڤاڵی هونەرمەندی گەل تایەر تۆفیق یان سازكرد کە بریتیبوو لە یادی رۆژی هونەر و یادی 34 ساڵەی كۆچی دوایی هونەرمەند تایەر تۆفیق. لە فێستیڤاڵەكەدا کە رۆژی 9/11/2021 دەستی بە چالاکییەکانی کرد و بە ئامادەبوونی ژمارەیەک رۆشنبیر و شاعیر و نووسەر و مامۆستای زانكۆ و ...\nئەستێرەیەکی جوان و کۆمیدی\nئا: دڵان سامان لە 6 ی نۆڤەمبەردا ئەستێرەی دیاری هۆلیوود و خاوەنی خەڵاتی ئۆسکار ئێما ستۆن کە لە راستیدا ناوی(ئێمڵی جەین ستۆن) ە یادی 33 ساڵەی لە دایکبوونی کردەوە، ئەم ئەستێرەیە ئەکتەرو پرۆدیوسەرێکی ئەمریکییە و لە ساڵی 1988 لە سکۆتسدیل لە ویلایەتی ئەریزۆنای ئەمریکا لە خێزانێکی خاوەن رەچەڵەکی سویدی و ئینگلیزی و ئەڵمانی و ئێرلەندی لەدایکبووە، خوێندنی سەرەتایی لە خوێندنگەی ...\nشاژنی سینەمای كلاسیك\nئامادەکردنی: ئاڤان جەلال كاترین هۆتۆن هێپبۆرن (kathrarine Houghton hepburn) ئەكتەرێكی دیاری سینمای ئەمریكیە، یەكێكە لەو ژنانەی مێژوویەكی پڕ لە شانازی هەیە، لە سینەمادا، بەدرێژایی 60 ساڵ لە كاری نواندندا خانمی یەكەمی هۆڵیود بوو. کاترین لە ساڵی 1907 لە ئەمریكا لە دایك بووە، لە منداڵییەوە پۆشاكی كوڕانەی لەبەردەكرد و قژی وەك كوڕ كورت دەكردەوە. لەگەڵ خوێندنەكەیدا لە كۆلێژ كاری نواندنیشی كردووە، ...\nپایز و دڵشاد مەریوانی، یادێک لە قەڵە…\nپایز و دڵشاد مەریوانی، یادێک لە قەڵەمێکی داهێنەر لە بەردەوامی ئەو چالاکییە ئەدەبییانەی لە سلێمانی بەڕێوەدەچن، کۆمەڵگەی پەروەردەیی مارگرێت بۆ پەروەردە و کولتوور و گۆڤاری ئەدەبی وانەر بە سپۆنسەری «د. تەها رەسووڵ» لە چالاکییەکی ئەدەبیدا رێز لە کارە ئەدەبییەکانی نووسەر و شاعیری شەهید «دڵشاد مەریوانی» دەگرێت. لە چالاکییە ئەدەبییەکەدا کە سەعات 3ی پاشنیوەڕۆی ئەمڕۆ پێنجشەممە 11/11/2021 لە هۆڵی مەڵبەندی رۆشنبیریی ...\nژمارەیەکی نوێی زاخاوی زاراوەکان\nکوردستانی نوێ لە دووتوێی 12 لاپەڕەدا کوردستانی نوێ ژمارەیەکی نوێی (زاخاوی زاراوەکان) بڵاودەکاتەوە کە تایبەتە بە حزبی سیاسی و رۆژی دووشەممە 15/11/2021 لەگەڵ کوردستانی نوێدا دەکەوێتە بەردەستی خوێنەرانی. ئەم دووتووێیە وەڵامی ئەم پرسیارانە دەداتەوە: حزبی سیاسی چییە و چۆن پێناسە دەکرێت و چۆن کاردەکات؟ رۆڵی لەناو کۆمەڵگەکاندا چییە و چۆن بە دەسەڵات دەگات؟ ئەرک و مافی چەندە و چۆنە؟ زۆربەی ...\nهەمان وێنە، گێڕانەوەی ژیانی رابردوو سەردەمی رەش و سپی\nبەشی هونەری سینەمای سلێمانی سەرقاڵی بەرهەمهێنانی فیلمێکە بەناونیشانی «هەمان وێنە»، فیلمەکە چیرۆک و سیناریۆو دەرهێنانی «کامەران مەنسور»ەو ژمارەیەک ئەکتەری دیار رۆڵی تێدا دەبینن، لەوانە «سەربەست ئەحمەد، نیگار عوسمان، حەمەعەلی خان، ئەمانی مەحمود، گوڵی حەسەن». دەربارەی چیرۆکی فیلمەکە «کامەران مەنسور» وتی: «چیرۆکی فیلمەکە باس لە ژیانی رابردوو و پەیوەندییە کۆمەڵایەتییەکانی سەردەمی رەش و سپی و دواتر پێشکەوتنی تەکنەلۆژیا و رەنگاوڕەنگی وێنەکان، ...\nلە ماوەی 9 رۆژدا 12 ملیۆن دۆلاری بە دەستهێنا\nفیلمی «Last Night in Soho» کە فیلمێکی نوێی سینەمای جیهانە و لەسەر شاشەی سینەماکان نمایشدەکرێت توانی لە ماوەی 9 رۆژی نمایشیدا بڕی 12 ملیۆن دۆلار داهات بەدەست بێنێت. ئەم فیلمە نوێیە دەرهێنانی «ئادگار رایت»یەو ژمارەیەک ئەکتەری دیار رۆڵی تێدا دەبینن، دیارترینیان «ئانیا تایلۆر جۆی»ەو شانبەشانی ئەوەیش هەریەکە لە «جیسی می لی، مات سمیس، دیانا دیچ، تۆماسین ماکینزی، جیمس فیلبس، ئۆلیڤەر ...\nگۆرانییەکی نوێ بەرهەمدەهێنن\nهەردوو هونەرمەندی عەرەب «عاسی حەلانی و دیانا حەداد» لە دویتێکدا پێکدەگەنەوە و گۆرانییەکی نوێ بەرهەمدەهێنن. لەمبارەیەوە هونەرمەند «عاسی حەلانی» رایگەیاندووە کە لە خۆئامادەکردندان بۆ ئەوەی لە ماوەیەکی نزیکدا پێکەوە لەگەڵ خانمە گۆرانیبێژ «دیانا حەداد» دەستبکەن بە کارکردن لە گۆرانییە نوێکەیاندا، ئاماژەی بەوەشکردووە کە ئەم بەرهەمە دەکەنە سوپرایزێک و بۆ هەواداران و گوێگرانیانی بڵاودەکەنەوە. «عاسی حەلانی» ئەوەشی راگەیاندووە کە گۆرانییە نوێکە ...\nلاپەرە 20 لە 297« سەرەتا...10«1819202122\t»\t304050...کۆتا »


کوردیپێدیا - راپەڕین.. شوێنەواری دەربەندی رەمکان مەترسی لەناوچوونی لەسەرە\n💎 راپەڕین.. شوێنەواری دەربەندی رەمکان مەترسی لەناوچوونی لەسەرە | پۆل: شوێنەوار و کۆنینە | زمانی بابەت: 🏳 کوردیی ناوەڕاست\nراپەڕین.. شوێنەواری دەربەندی رەمکان مەترسی لەناوچوونی لەسەرە\nبەهۆی کارکردن لە پرۆژەی دوو سایدکردنی رێگای نێوان دەربەندی رانیەرانیە و شارۆچکەی ژاراوەژاراوە لە سنووری ئیدارەی راپەرین، ناوچەی شوێنەواری داتاشراوی دەربەندی رەمکانرەمکان، مەترسی لەناوچوونی لەسەرە و ئەگەر داتاشراوەکە نەگوازرێتەوە بۆ شوێنێکی دیکە.\nداتاشراوی دەربەندی رەمکان بریتییە لە تابڵۆیەکی داتاشراو لە زنجیرە شاخی دەربەندی رانیە، کە بەخەتی بزماری هەڵکەندراوە هەزاران ساڵ لەمەوبەر.\nسەبارەت بەم شوێنەوارە هەڵکۆڵدراوە ئاوات سەید ئەحمەد، خاوەنی بڕوانامەی ماستەر لە مێژوو، کە توێژینەوەیەکی لەسەر ئەم داتاشراوە ئەنجامداوە، بە (باسنیوز) راگەیاند داتاشراوی دەربەندی رەمکان بەشێوەیەکی هونەری و ئەندازەیی بەرز و جوان نەخشێندراوە، کە بریتییە لە کەتیبەیەک لە بەرزی چل پێ، بە خەتی بزماری هەڵکەندراوە، درێژیەکەی مەترێک و 80 سم، پانییەکەشی 80 سم و قوڵی داتاشراوەکەش 12 سم، ئەم داتاشراوە بەهۆکاری سروشتی و جوگرافی بەشێکی لەناوچووە، بەڵام ئەگەر بە وردی لێی بڕوانی بۆت دەردەکەوێت کە وێنەی مرۆڤی لەسەر هەڵکەندراوە و ئێستا قاچەکانی ئەم مرۆڤە بە روونی دیارن.\nئەم شوێنەوارە لە دەزگای شوێنەواری عێراقی لە ساڵی 1960 تۆمار کراوە و چۆتە ریزی شوێنەوارەکانی عێراق، وەک ئەو مێژووناسە، ئەوەشی خستە روو زۆر گەریدەی بە نێو بانگی جیهانی لێکۆلینەوەیان لەسەر ئەم ناوچە شوێنەوارییە کردووە و هاوشێوەی ئەو داتاشراوەش لە ناوچە شاخاوییەکانی دیکەی کوردستان، وەک دەربەندی گاور، هۆرێن شێخان و سەرپولی زەهاو، داتاشراوی دیەکەش هەن کە مێژوەکەیان دەگەرێتەوە بۆ 2300 ساڵ پێش زاین.\nئاوات سەید ئەحمەدی مێژووناس، ئەوەشی روون کردەوە کە هۆکاری هەڵکەندنی ئەو شوێنەوارە، لەلایەن نەتەوە کۆنەکانی کوردستان دەگەرێتەوە بۆ ئەوەی کە ئەوان ویستویانە لە یادەوەریەکانی مێژوودا سەرکەوتنەکانیان تۆمار بکرێن، بۆ ئەمەش باشترین کار ئەوە بوو یادەوەرییەکانیان، بە هەڵکەندنی داتاشراوەکان لە سەر شاخ و کێوەکان بهێڵنەوە، گوتیشی: بەڵام یەکێک لە داتاشراوەکان بەهۆی کارکردن لە پڕۆژەیەک لە دەڤەری راپەرین لە نێو دەچێت.\nجەختی لەوەش کردەوە کە پرۆژەی دوو سایدکردن و فراوانکردنی رێگای دەربەندی رانیە بۆ شارۆچکەی ژاراوە، هەرچەنەد دەبوایە لە ساڵی 2014 جێبەجێ بکرێت، بەڵام بەهۆی قەیرانی دارایی کار کردن تێیدا دواکەوت، بۆ 01-07-201701-07-2017 دەبێت لە ماوەی 360 رۆژ پرۆژەکە کۆتایی پێ بێت.\nبەختیار ئەحمەد، بەڕێوەبەری بەڕێوەبەرایەتیی رێگاوبانی راپەرین، دەڵێت: نوسراومان بۆ بەڕێوەبەرایەتیی شوێنەواری راپەرین کردووە، بۆ ئەوەی چارەسەرێکی ئەو ناوچەیە شوێنەوارییە بکەین، چونکە دەکەوێتە بەر پڕۆژەکە و ئێستا ئێمە لە نزیک پڕۆژەکە کار ناکەین، چونکە ئەگەر شاخەکە بتەقێنینەوە بە تەواوی زیان بەم داتاشراوەیە دەکەوێت، ئێستا ئێمە چاوەڕوانین تا رێگا چارەیەکی بۆ دەدۆزرێتەوە.\nبەڕێوەبەری رێگاوبانی راپەڕین، ئەوەش روون دەکاتەوە کە ئەم پڕۆژەیە خۆی لە فراوانکردن و دوو سایدکردنی رێگای نێوان دەربەندی رانیە و شارۆچکەی ژاراوە دەبینێتەوە و لە نزیک شاخی دەربەندیش پردێکی کۆنکرێتی بە درێژایی 300 مەتر دروست دەکرێت، بۆ ئەوەی مەترسی داروخانی شاخی دەربەند نەمینێ و بودجەی پرۆژەکەش 12 ملیار دینارە.\nبە تەواوکردنی ئەم رێگایە گرفتی هاتوچۆ و رووداوی هاتوچۆ لە دەڤەری راپەرین کەم دەبێتەوە، چونکە ساڵانە لەم رێگایە دەیان رووداوی هاتووچۆی روودەدەن و خەڵکی دەبنە قوربانی.\nبارزان بایز، بەڕێوەبەری شوێنەواری راپەڕین، لەبارەی مەترسی لەناوچوونی شوێنەوارەکان، دەڵێت پەیوەندی باشمان لەگەڵ بەڕێوەبەرایەتیی رێگاوبان هەیە و هەوڵی تەواو دەدەین بۆ پاراستنی ئەم شوینەوارە هەڵکوڵراوەی دەربەند، تا ئەو کاتەی بە راوێژکردن لەگەڵ پسپۆڕانی بواری شوێنەوار، بڕیاری زانستییانەی پاراستنی هەڵکۆڵدراوەکە دەدەین، کاری تەقاندنەوەی شاخەکە ئەنجام نادرێت.\n#رانیە | #ژاراوە | #رەمکان | #01-07-2017 |\n➕ ئەم بابەتە لەلایەن: (هاوڕێ باخەوان)ەوە لە: Aug 28 2017 5:09PM تۆمارکراوە


وەزارەتی پێشمەرگە ناوەڕۆکەکەى بۆ ناس کورد ئاشکرا دەکات\nجێگری سەرۆکى ئەرکان لە وەزارەتی پێشمەرگەی هەرێم ئاشكرای دەكات، دوای ناڕەزایەتیان لە هاتنی هێزە عێراقییەكان بۆ سنوری خانەقین و كفری، لەئێستادا لەسەر ئەو پرسە لەگەڵ وەزارەتی بەرگریی عێراقدا ڕێكەوتوون و بە هەماهەنگی سەرپەرشتی ناوچەکە دەکەن بۆ ڕوبەڕوبوونەوەى شانە نوستووەکانی داعش.\nقارەمان کەمال، جێگری سەرۆكی ئەركان بۆ ئۆپراسیۆنەكان لە وەزارەتی پێشمەرگە تایبەت بە ناس كوردی ڕاگەیاند، "لە بازگەی كارێزی نزیك كفرییەوە تا قۆڕیچای سنووری دوزخورماتوو كە 11 كیلۆمەترە بەهاوبەشی لەگەڵ هێزە عێراقییەكاندا سەرپەرشتی دەكرێت و ڕێكەوتن لەسەر ئەوە كراوە."\nوتیشی، "پێش 16 ئۆكتۆبەر ئەو ناوچانە بەدەستی پێشمەرگەوە بووە و لەو ماوەیە بەدواوە عێراقیەكان و هەرێمیش دەیویست ئەو بۆشاییانە پڕ بكەنەوە بەڵام هەماهەنگی نەدەكرا لەسەر ئەو پرسانە."\nلیوا قارەمان ئاماژەی بۆ ئەوەش كرد، چەند مانگێك پێش ئێستا هێزە عێراقییەكان دەیانویست تاكلایەنە بچنە ئەو ناوچانە و ئەوانیش لەو كارەیان ناڕازی بوون و بەمدواییانەش ئەو هێزانە هاتوون و ئەوانیش داوایان كردوە بەهەماهەنگی بەڕێوەبچێت، ئێستا هەردوو وەزارەتی پێشمەرگە و بەرگریی عێراق لەسەر ئەوە ڕێكەوتوون.\nبەلای ئەو بەرپرسە باڵای وەزارەتی پێشمەرگەوە، "ئەو ڕێكەوتنە باشە و ئومێد دەكات هاوشێوەی میحوەری دوو شوێنەكانی دیكەش بەو شێوەیە ڕێكەوتنینان لەسەر بكرێت بەمەبەستی پڕكردنەوەی بۆشاییەكان و بەرەنگاریكردنی تیرۆریستانی داعش."\nلەوەڵامی ئەوەى ئایا دژە تیرۆر و ئاسایش و هێزە ناوخۆییەكانی دیكە بەشداری لەو ڕێكەوتنە هاوبەشەدا دەكەن بۆ پاراستنی ئەو ناوچانە لەگەڵ هێزە عێراقیەكان، لیوا قارەمان وتی، "تەنها پێشمەرگە بەشداری ڕێكکەوتن و هەماهەنگییەکان دەكات و هیچ هێزێكی دیكەی هەرێم بەشداری ناكەن."\nئەوە لەکاتێکدایە دوو ڕۆژ لەمەوپێش وەزارەتى پێشمەرگەى حکومەتى هەرێمى کوردستان بەغداى ئاگادارکردووەتەوە کە ئەو هێزەى چونەتە سنورى پارێزگاى دیالە و بەشێک لەناوچە جێناکۆکەکان بکێشنەوە، بەغداش جەختیکردووەتەوە کە هێزەکە بۆ ئۆپراسیۆن هاتوون و دواى تەواوبوونى کارەکانیان دەکشێنەوە.\nپێشتریش تەحسین خەفاجی، وتەبێژی ئۆپراسیۆنە هاوبەشەکانی عێراق بە ناس کوردی راگەیاندبوو، چوونى هێزەکانیان بۆ ناوچەکانی گەرمەسێر بە هەماهەنگی بووە لەگەڵ حکومەتی هەرێم و سنوری دیاریکراوى خۆیان نەبەزاندووە، هەرکات ئەرکەکانیان تەواو بوو ناوچەکە بەجێدەهێڵن.


بەپێی ئەو ڕاگەیاندنەی ڕۆژی پێنجشەممەی مایک پێنس، دەبێت تورکیا کردە لەشکرییەکەی "کانی ئاشتی"بۆ ماوەی پێنج ڕۆژ (120 کاتژمێر) ڕابگرێت وەک زەمینە ڕەخساندنێک بۆ کشانەوەی هێزە کوردیەکان لە باکوری ڕۆژهەلاتی سوریا "ڕۆژئاڤا".\nئەم ڕێککەوتنە لە نێوەندی هەروادێ و زیادبوونی نیگەرانییەکانی وڵاتانی جیهاندایە بەهۆی هێرشی تورکیاوە بۆسەر کورد لە باکوری ڕۆژهەڵاتی سوریا.\nئەم کردە لەشکرییەی تورکیا دوابەدوای بڕیاری سەرۆک ترامپ هات بۆ کشانەوەی سەربازەکانی ئەمریکا لە سوریا، بەمەش یەکینەکانی پاراستنی گەل، واتە یەپەگە کە هاوپەیمانی سەرەکی ئەمریکا بوو لەو ناوچانەدا دژی تێرۆریستانی دەوڵەتی ئیسلامی، بە تەنیا بمێنیتەوە.\nسەرکردەکانی یەپەگە دەڵێن هەر کە هێرشەکەی تورکیا دەستیپێکرد، لە دوو بەرەوە شەڕیان دەکرد، بەرەیەکیان لەگەڵ تورکیادا و بەرەیەکیشیان لەگەڵ داعشدا.\nلەگەڵ ئەوەشدا کە ئەنجومەنی سوریای دیموکرات ئەم ڕێککەوتنی ئاگربەستەی پەسەند کردووە، بەڵام هێشتاش نیگەرانی هەن لەسەر ئاستی نێونەتەوەیی و لەسەر ئاستی ناوخۆیی کوردیش.\nکەم نین ئەوانەی دەڵێن ئەم ڕێککەوتنی ئاگربەستە بە زیانی کوردە و لە بەرژەوەندی تورکیایە.\nدکتۆر سەلام عەبدولکەریم، پسپۆڕی کاروباری تورکیا لە زانکۆی سلێمانی دەڵێت نیگەرانییەکان سەبارەت بە ئاگربەست نییە چونکە ئاگربەست هەنگاوێکی باشە بۆ هەموو لایەنەکان و بەتایبەتیش بۆ ڕۆژئاوای کوردستان، بەڵام نیگەرانییەکان لەسەر ڕێککەوتنەکەیە، وەک دەڵێت "پێویستە ئەوەش لەبەرچاو بگرین کە ئەوە ڕێککەوتن نییە، تاوەکو ئێستا لێکتێگەیشتنە، چونکە ئەمریکا لایەنێکی شەڕ نەبووە تا ڕیککەوتن لە نێوان ئەمریکا و تورکیادا بکرێت."\nدکتۆر سەلام ئاماژەش بەوە دەکات لایەنەکانی ئەم جەنگەکوردی ڕۆژئاوا و هێزی داگیرکاری تورکیایە هاوکاتی ئەو هێرشانەی دەستی پێکردوون.\nلە میانەی وتووێژەکەیدا لەگەڵ بەڵێن ساڵح، ئەم پسپۆڕەی کاروباری تورکیا لە زانکۆی سلێمانی جەخت دەکاتەوە لەوەی هێشتا زووە بتوانرێت بگوترێت ئایا چەندێک متمانە هەیە بۆ سەرکەوتنی ئەو ئاگربەستە وەک دەڵێت وردەکارییەکان و میکانیزمەکانی چۆنیەتی جێبەجێکردنی لەو ماوە دیاریکراوەی دانراوە (پێنج رۆژ) هێشتا دیار نییە.


عیماد عەلی: ئاشتن کارتەر توانی لە کوردستان درزێک بدۆزێتەوە بۆ ئەوەی تورکیا لە شەری موسڵ بەشداری بکات\nلە کاتێکدا برێت مەکگۆرگ نوێنەرى تایبەتى ئۆباما بۆ هاوپەیمانى نێونەتەویی دژى داعش و بەرپرسانی تری ئەمەریکایی دەڵێن تورکیا بەشێک نییە لە شەری دژی داعش لە موسڵ، شارەزایان و چاودێرانی تر باس لەوە دەکەن کە لەوانەیە تورکیا ئەو بوارەی بۆ رەخسا بێت لەو شەرەدا بەشداری بکات.\nعیماد عەلی رۆژنامەنووس و چاودێری کاروباری رامیاری لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت" دیارە هەموو شتێک بە پێی پشت خانی سیاسی هەر لایەنێک ئێمە ئەتوانین شیکرنەوەی بۆ بکەین، ئەو پەیوەندیە فراوانەی کە تورکیا لەگەڵ لایەنە ناوخۆیەکانی عێراقدا هەیەتی ، بە تاێبەتی پەیوەندی توند و تۆڵی لەگەڵ پارتی دیمۆکراتی کوردستان لە هەرێمی کوردستان و هەر وەها جار بە جار پەیوەندیەکی ئاسایی لە نێوان ئەنکارا و بەغدا درووست دەبێ، ئینجا بەرژەوەندیەکانی پەیوەندی بەشێک یان لایەنێک لە لایەنەکانی دەسەڵات لە عێراقدا وایکردووە کە ئێمە وا بۆێ بچین کە ئەنکارا بتوانێت درزێک بکاتەوە بۆ بەشداریکرنی لە پرۆسەی رزگاری کردنی موسڵ".\nکاک عیماد هەر وەها دەڵێت" ئاشتن کارتەر وەزیری بەرگری ئەمەریکا لەبەر ئەوەی ئەو کۆبونەوەی لەگەڵ عەبادی سەرکەوتوو نەبوو، ئەیزانی کە لێرە درزێکی تر هەیە ئەتوانێ لەویەوە بچێتە ژورەوە بۆ بەشداریکردنی ئەنکارا بە هەر شێوەیەک لە شێوەکان، لەبەر ئەوەی ئەمەریکا ئەیەوێت هاوپەیمانێکی ستراتیژی لە ناوچەکەدا لە دەست خۆێ بدات کە ئەوەش تورکیایە".\nکاک عیماد دەشڵێت" لەم بارودۆخەدا بارازانی لە نێوان کۆمەڵێک بەرداشتدا گیری خواردووە، لە نێوان بەغدا و ئەنکارادا، لە نێوان خۆێ وەکو لایەنێک لە گەڵ لایەنەکانی تردا لە هەرێمی کوردستان و هەر وەها لە نێوان ئەنکارا و تارانیش و لە نێوان هەندێ لایەنی سەرەکی لە نێۆ عێراقدا، بەو شێوە ئەتوانم بڵێم ئاشتن کارتەر لە تواناێدا بوو یان رێگە خۆشکەر هەبوو بۆ ئەوەی بارزانی رازی بکات بە هەر شێوەیەک بێت تورکیا لە بەرەیەک لە بەرەکانی خوێدا بەشداری بکات و هەر ئەوە بوو بینیمان تەنانەت تورکیا بە تۆپخانەوە لە بەعشیقەوە بەشداری کرد".


پێویستە ئێران بە پشت بەستن بە ڕێبازی ئیمام خومەینی (رە) بەردەوام بێت لە پشتگیریی گەلە چاوساوەکان - جام کوردی\nمامۆستا شوان ڕابەر کەسایەتی دیاری ئایینی و سیاسی بۆ جام کوردی:\nمامۆستا شوان ڕابەر لەم چاوپێکەوتنەی لەگەڵ جام کوردی، وێڕای ئاماژە بە کاریگەرییەکانی کەسایەتی و بیر و باوەڕییەکانی ئیمام خومەینی (رە) لە سەر هاوکێشە و گۆڕانکارییەکانی ناوچە و جیهان، بە پێویستی زانی کە ئێران ئێستەش لە هەموو شوێن هاوکاری بزووتنەوە و گەلە چاوساوەکان بێت دژی ڕژێمە ستەمکار و داگیرکەرەکان.\nبە پێی ڕاپۆرتی جام کوردی، مامۆستا شوان ڕابەر کەسایەتی دیاری ئایینی و سیاسیی هەرێمی کوردستانی عێراق له وتووێژی له گه‌ڵ په‌یامنێری جام کوردی سەبارەت بە کاریگەریەکانی بیر و باوەڕییەکانی ئیمام خومەینی (رە) لە سەر گۆڕانکارییەکانی ناوچە لەو سەردەمەدا و تا ئێستای لە گەڵ بێت، وتی: بە تەئکید ئیمام خومەینی (رە) لە کاتی بەرپاکردنی شۆڕشی ئیسلامی لە ئێران تا ئێستای لەگەڵ بێت لە کۆمەڵێ ڕووەوە کاریگەری و هەژمۆنی ماوە. لە ڕووی سیاسییەوە ئێران دەوڵەتێکی گەورەی سەربەخۆیە و کاریگەریی سیاسی و حوکمڕانی لە سەر ناوچەکەدا هەیە، لە گەڵ ئەمریکا ململانێی دەکات. لە ڕووی مەزهەبیشەوە ئێران چەقی مەزهەبی شیعەیە و کاریگەریی لە سەر شیعەکانی زۆربەی وڵاتانی ئیسلامی هەیە. لە سەرتای شۆڕشی ئیسلامیشەوە ڕۆڵی ئێران لە هاوکاری کردنی بزووتنەوە ئیسلامییە چەکدارەکان لە دژی ڕژێمە داگیرکەر و دیکتاتۆرەکانی وڵاتانی خۆیان بەرجەستە بووە کە پێویستە ئێران ئێستەش لە هەموو شوێن، هاوکاریی بزووتنەوە و گەلە چاوساوەکان بکات دژی ڕژێمە ستەمکار و داگیرکەرەکان.\nئەندامی سەرکردایەتیی کۆمەڵی ئیسلامی کوردستان لەبارەی کاریگاریی شۆڕشی ئیسلامی ئێران لە سەر ڕابوونی گەلانی ناوچەکە بە تایبەت دژی داگیرکاریی و دەستێوەردانی هێز و زلهێزەکان لە ناوچە ڕایگەیاند: ئێران لە بەرەنگاربوونەوی وڵاتە زلهێزەکان بە جۆرەها شێوە ڕووبەڕوویان بۆتەوە بۆ ئەوی دەسەڵات و هەژمۆنیان زیاتر گوشاد و جێگیر نەبێت.\nکەسایەتی ئایینی و سیاسیی ناوداری کوردی عێراق سەبارەت بە پشتگیریی شۆڕشی ئیسلامی لە گەلانی مەزڵووم و چەساوەی ناوچە و جیهان لە سەر بیرۆکەی ئیمام خومەینی (رە) و کاریگەریی لە سەر گۆڕانکاریەکان و برایەتی گەلان ئاماژەی بەوە دا: ئێران هاوکاریی هێزە ئیسلامییەکان و ئۆپۆزسیۆنەکانی کردووە بەرانبەر بە ڕژێمە دیکتاتۆرەکانیان و هەوڵی یەکخستنی داون بۆ ئەوەی پێکەوە ڕووبەڕووی ڕژێمە دیکتاتۆرەکانیان ببنەوە.\nمامۆستا شوان ڕابەر لە وەڵام بەو پرسیارە کە گەلانی موسڵمانی ناوچە لە ئێستادا و بوو گەیشتن بە ئامانجه مەزنەکانی ئیسلامی پیرۆز چ ئەرکێکیان لە سەرشانە، وتی: گەلانی موسڵمان لە ئێستادا بۆ ڕووبەڕووبوونەوەی ئیلحاد و داگیرکاریی و بەدیهێنانی ئامانجەکانیان و مانەویان پێویستە یەک دەست و هەڵوێست بن. دژایەتی یەکتر نەکەن، بەرگری لە خۆیان بکەن و پابەندی ئیسلامی ڕەسەن بن و خۆیان لە تاوان و گوناە و خراپەکاری، ناشەرعی و بێ دینی بپارێزن و چاکسازی و گۆڕانکاریی چاک لە خۆیاندا بکەن.\nکەسایەتی دیاری ئایینی هەڕێمی کوردستان و عێراق هاپێوەند بە زیاتربوونی دەستێوەردانەکانی ئەمریکا و بەڕێوەبردنی سیاسەتی گوشار و برسی کردنی گەلان لە لایەن ئەو وڵاتەوە بە تایبەت زەخت خستنە سەر گەلی موسڵمانی ئێران لە لایەن واشنتۆنەوە و ئەرکی سەر شانی کۆمەڵگای ئیسلامی لە بەرانبەر سیاسەتەکانی ئەم وڵاتە، وتی: ئەمریکا بە ناهەق و نایاسایی دژایەتی هەندێ وڵات و موسڵمانان دەکات، هەر کەسێک وابەستەی خۆی بێت باشی لە قەڵەم دەدات و هەر کەسێکیش وابەستە و دابەستەی خۆی نەبێت دژایەتی دەکات، ئەمریکا بۆ مامەڵە کردن لەگەڵ دەرەوەی خۆی دیموکراسەت و مافی مرۆڤ و یاسا تەنیا وەک دروشم بەکاردێنی و بە کردار ستەم و نادادگەری لەگەڵ خەڵک دەکات.\nمامۆستا شوان ڕابەر لە کۆتایی دا تەبایی نێوان موسڵمانان لە بەرانبەر ئەمریکای بە پێویست زانی و جەختی کرد: پێویستە موسڵمانانی جیهان ئەوە بزانن هاوهەڵوێست بن، بەرگری لە خۆیان بکەن و ئەمڕۆ کە ئەمریکا هەموو شتێک بەس بۆ خۆی بە ڕەوا دەبینێت و بۆ خەڵکی تر نا و ئەمریکا دەیەوێت سەیتەرەی تەواو بکاتە سەر جیهان.\nجام کوردی شوان ڕابەر فەڵەستین موسڵمان ئیمام خومەینی


تۆمه‌تبارانى رووداوی تەقەکردنەکەی كه‌لار ده‌ستگیركران | تۆڕی هەواڵی سلێمانی\nHome›هەواڵ›کوردستان›تۆمه‌تبارانى رووداوی تەقەکردنەکەی كه‌لار ده‌ستگیركران\nدواى ئه‌وه‌ى لەکەلار هاووڵاتییه‌ك ته‌قه‌ى له ماڵێك كردوو گرته‌ى ته‌قه‌كردنه‌كه‌ى له تۆڕه كۆمه‌ڵایه‌تییه‌كان نیگه‌رانى زۆرى لێكه‌وته‌وه كه هێزه ئه‌منییه‌كان تۆمه‌تباره‌كان ده‌ستگیر ناكه‌ن، بەڵام له لایه‌ن هێزه‌كانى ئاسایشه‌وه ئه‌و كه‌سه‌ى ته‌قه له ماڵه‌كه ده‌كات له گه‌ڵ دوو كه‌سى دیكه كه هاوكارى بووه ده‌ستگیركران.\nنزیكه‌ى مانگێك له‌مه‌وبه‌ر له تۆڕى كۆمه‌ڵایه‌تى فه‌یسبووك گرته‌یه‌كى ڤیدیۆیى بڵاوكرایه‌وه له شارى كه‌لار هاووڵاتییه‌كى دانیشتووى كفرى له نیوه‌ى شه‌ودا ته‌قه له ماڵێك ده‌كات و دواتر به ئۆتۆمبیله‌كه‌یان هه‌ڵدێن. دواى ڕووداوه‌كه خاوه‌نى ماڵه‌كه بڵاوى كرده‌وه ئه‌و كه‌سه‌ى ته‌قه‌ى له ماڵیان كردووه برایه‌كى له ده‌ره‌وه‌ى وڵات له گه‌ڵ برایه‌كى ئه‌واندا كێشه‌یان هه‌یه‌و له‌سه‌ر ئه‌و كێشه‌یه لێره هاتووه‌ته سه‌ریان ته‌قه‌ى له ماڵیان كردووه و هه‌رچه‌نده سكاڵایان تۆمارکردووە، لایه‌نه ئه‌منییه‌كان ده‌ستگیرى ناكه‌ن و به‌وهۆیه‌شه‌وه تووشى ترس و دڵه‌ڕاوكێ بوون و ژیانیان له مه‌ترسیدایه.\nله‌مباره‌یه‌وه عوسمان عه‌بدولكه‌ریم به‌ڕێوه‌به‌رى راگه‌یاندنى ئاسایشى گه‌رمیان به SNNى راگه‌یاند: دواى ئەوەی لە ماوەی ڕابردوودا لە ڕێگای تۆڕە کۆمەڵایەتییەکانەوە لە لایەن هاووڵاتییەکی دانیشتووی کەلار بەناوی”ع، ا” بانگەوازێك بڵاوکرایەوە سەبارەت بە تۆمەتبارێک بە ناوی “ش، ح، ف” دانیشتووی کفری کە بە هۆی کێشەی کۆمەڵایەتییەوە هەڕەشەی لێیان کردووەو هەروەها تەقەشی لە ماڵیان کردووە. توانیویانه ته‌قه‌كه‌ره‌كه ده‌ستگیر بكه‌ن.\nوتیشى، “لە کاتی لێکۆڵینەوەدا دانی بەوەدا ناوە کە سێ کەسی دیکەی لەگەڵدا بووە لەکاتی ئەنجامدانی تەقەکردنەکەدا و دواتر به فه‌رمانى دادوه‌ر هێزه‌كانى ئاسایشى گه‌رمیان توانیان دوانى تر له‌و تۆمه‌تبارانه ده‌سگیربكه‌ن و هەوڵەکانیش بەردەوامە بۆ دەستگیرکردنی تۆمەتباری چوارەم کە لە دەرەوەی سنووری گەرمیان خۆی حەشار داوە”.\nعوسمان عه‌بدولكه‌ریم راشیگه‌یاند: “هاووڵاتییان و دانیشتوانی سنووری گەرمیان دڵنیادەکەینەوە هەر کەس و لایەنێك بیەوێت ئارامی و ئاسایشی سنوورەکە تێكبدات بە توندی رووبەڕووی دەبنەوە و ڕێوشوێنی یاسایی بەرامبەری دەگرنە بەر و ڕادەستی دادگای دەکەین”.


حكومه‌تى عێراق له رێگه‌ى به‌رپرسه سونه‌كانه‌وه، سه‌رقاڵى دروستكردنى "حه‌شدى عه‌شایه‌رى"یه بۆ عه‌ره‌به سونه‌كانى ناوچه كێشه له‌سه‌ره‌كان، ئه‌وه‌ش له‌كاتێكدایه پێكهاته‌ى شیعه‌ش خاوه‌نى حه‌شدى شه‌عبین.\nسه‌رچاوه‌یه‌كى ئاسایش به‌رپرس له ناحیه‌ى جه‌له‌ولاى پارێزگاى دیاله، كه داوایكرد ناوى بڵاونه‌كرێته‌وه، به‌ده‌نگى ئه‌مه‌ریكاى راگه‌یاند، "حكومه‌تى عێراق له رێگه‌ى چه‌ند په‌رله‌مانتارێكه‌وه، دوو هێزى 300 كه‌سى له ناحیه‌كانى جه‌له‌ولا و قه‌ره‌ته‌په بۆ سونه‌كانى ناوچه‌كه دروست ده‌كات."\nبه‌پێى گوته‌ى سه‌رچاوه‌كه، دروستكردنى هێز بۆ سونه‌كانى جه‌له‌ولا و قه‌ره‌ته‌په، له‌كاتێكدایه سونه‌كانى ئه‌و دوو ناوچه‌یه خاوه‌نى هێزێكى ترى حه‌شدى عه‌شایه‌رین.\nدروستكردنى حه‌شدى عه‌شایه‌رى بۆ سونه‌كانى پارێزگاى دیاله، هاوكاته له‌گه‌ڵ بوونى ئه‌و هێزه له‌لایه‌ن سونه‌كانى كه‌ركوكه‌وه، كه هێزه‌كه‌یان له‌ده‌وروبه‌رى قه‌زاى حه‌ویجه‌ى رۆژئاواى كه‌ركوك جێگیركردووه.\nمحه‌مه‌د عوسمان یه‌كێك له نوێنه‌رانى كه‌ركوك له خولى پێشووى په‌رله‌مانى عێراق، به‌ده‌نگى ئه‌مه‌ریكاى راگه‌یاند، "عه‌شیره‌ته عه‌ره‌به‌كانى كه‌ركوك، هه‌ریه‌كه‌یان و به‌رێژه‌یه‌ك چه‌كدارى حه‌شدى عه‌شایه‌ریان هه‌یه."\nمحه‌مه‌د عوسمان، ئاماژه‌ى به‌وه‌شكرد هێزه شیعیه‌كان زۆر گرنگى ناده‌ن به حه‌شدى عه‌شایه‌رى، چونكه نایانه‌وێت سونه‌كان ببنه خاوه‌نى هێز. هەروەها گوتى، "به‌ڵام له‌گه‌ڵ ئه‌وه‌شدا سونه‌كان ئێستا خاوه‌نى حه‌شدى عه‌شایه‌رین."\nهه‌وڵدانى سونه‌كان بۆ بوون به خاوه‌نى هێز له رێگه‌ى حه‌شدى عه‌شایه‌ریه‌وه، له‌كاتێكدایه شیعه خاوه‌نى حه‌شدى شه‌عبى و كوردیش خاوه‌نى هێزى پێشمه‌رگه‌یه، لایه‌نه توركمانیه‌كانیش له‌هه‌وڵی ده‌ست گه‌یشتن به‌چه‌ك و هێزن.\nڕاپۆرت - سازکردنی هیزی چەکداری سونی


جێگرەکەى ترەمپ دیسان پێچەوانەی سەرۆک دەجوڵێتەوە و هەڕەشەی لەسەرە\n2021.01.10 - 08:43\nبەرپرسێکی باڵای کۆشکی سپی بە ئاژانسی هەواڵیی ڕیتەرزی وتووە کە مایک پێنس، جێگری سەرۆکى ئەمریکا ئامادەی ڕێوڕەسمی دەستاودەستکردنی دەسەڵات دەبێت.\nبەرپرسە باڵاکەى کۆشکی سپی زانیاری زیاتری لەوبارەیەوە بۆ ڕۆیتەرز نەدرکاندووە، ئەوەش دوای ئەوە دێت کە هەینی ڕابردوو دۆناڵد ترەمپ، سەرۆکى ئەمریکا ڕایگەیاند کە ئامادەی ئەو ڕێوڕەسمە نابێت کە بڕیارە 20ی کانونی دووەمی بەڕێوەبچێت و بایدن بە فەرمی دەسەڵات وەربگرێت.\nجێگرە کۆمارییەکەی ترەمپ بەدوری نازانێت بەهۆی ڕەفتارە سەرکێشییەکانی دۆناڵد ترەمپ، بژاردەی دوورخستنەوەی لە پۆستەکەیدا بەکاربهێنێت، بەتایبەتی دوای تەشەنەسەندنی ئاڵۆزی سیاسی لەو ڵاتەکەی بەهۆی هەڵکوتانە سەر باڵەخانەی کۆنگرێسی ئەمەریکا لەلایەن لایەنگرانی ترەمپەوە.\nبەگوێرەی هەواڵێکی تۆڕی هەواڵی "سی ئێن ئێن"ی ئەمرێکی (10ی کانونی دووەمی 2021) کە "ناس کورد" بەدواداچوونی بۆ کردووە، سەرچاوەیەکی نزیک لە مایک پێنس، جێگری سەرۆکی ئەمەریکا ڕایگەیاندووە، "ناوبراو بەدوری نازانێت ماددەی 25 لە دەستوری وڵاتەکەی بەکاربهێنێت بۆ بەرگرتن لە سەرکێشییەکانی ترەمپ بەتایبەتی دوای هەڵکوتانی لایەنگرانی ناوبراو بۆ سەر باڵەخانەی کۆنگرێسی ئەو وڵاتە".\nئاماژە بەوەشکراوە، "مەترسی ڕاستەقینە هەیە لە ڕەفتارە نابەجێیەکانی ترەمپ کە ببێتە هۆکاری تێکدانی سەقامگیری سیاسی لە ئەمەریکا، بۆیە لە ئێستادا تیمەکەی پێنس سەرقاڵی ئەوەن کە پردێکی پەیوەندی پتەوە بۆ ئێدارەکەی جۆ بایدەن فەراهەم بکەن و هاوکاری بن لە بارەی بنبڕکردنی ڤایرۆسی کۆرۆنا".\nهاوکات دوو سەرچاوەی ئاگادار جەخت دەكەنەوە لەوەى ناكۆكییەكانی نێوان دۆناڵد ترەمپی سەرۆكی ئەمەریكا و جێگرەكەی مایك پێنس لە 24 كاتژمێری رابردوودا قووڵتر بووەتەوە و لەپاش هەڵكوتانە سەر كۆنگرێسیش پێكەوە قسەیان نەكردووە.\nبەپێی ئەو زانیارییانەی تۆڕی CNN بڵاویكردووەتەوە و "ناس كورد" بەدواداچوونی بۆ كردووە (9 كانونی دووەمی 2021)، ترەمپ زۆر بێزار و توڕەیە لە مایك بێنسی جێگری، لە بەرامبەریشدا پێنس زۆر بێهیوا و دڵشكاوە لە ترەمپ.\nبەپێی تۆڕە ئەمەریكییەكە ئەم ساردییە لەوكاتەوە دەستی پێكردووە كە ترەمپ گوشاری ئەوەی دەستپێكرد، پێنس بتوانێت بەرپەرچی پەسەندكردنی ئەنجامەكان بداتەوە، لە رووداوەكانی هەڵكوتانە سەر كۆنگرێسیشدا ناكۆكییەكە گەیشتووەتە لوتكە لە دوو رۆژی رابردوودا.\nهەر بەپێی زانیارییەكان، پێنس هانی وەزیری بەرگری داوە خێرا بەپیر هێوركردنەوەی دۆخەكە بچن، لەم ماوەیەی دوایشدا ترەمپ هیچ پەیوەندییەكی بە جێگرەكەیەوە نەكردووە بۆ دڵنیابوونەوە لە بارودۆخ و كارەكانی.\nكچەكەی قاسم سلێمانی پەیامێكی ئاراستەی ترەمپ كرد\n2021.01.20 - 23:51\nڕۆژنامەیەکى ئەمەریکى: ترەمپ بەنیازە پارتێکی سیاسى نوێ پێکبهێنێت\n2021.01.20 - 21:50\nپشت پەردەى پێنج کاتژمێرى ڕۆشتنى خانەوادەى ترەمپ و چوونى بایدن بۆ کۆشک\n2021.01.20 - 12:11\nترەمپ لەدواین ساتەکاندا بڕیاری لێبوردنی بۆ 73 کەس دەرکرد\n2021.01.20 - 09:21\nبايدن بە فەرمى بوو بە سەرۆکى ئەمەریکا\n2021.01.20 - 20:08\n17 فەرمانی سەرۆکایەتی لە جۆ بایدنەوە\n2021.01.20 - 13:23\nئەمریکا دوو گفتى بە هاوسەرۆکانى یەکێتی دا\n2021.01.19 - 16:09\nفەرمانێکى سەرۆکایەتى کۆمار بۆ دامەزراندنى سێ دادوەرى دادگاى فیدراڵى\n2021.01.18 - 09:33


لە كەلار گەنجێك خۆی كوشت – تۆڕی میدیایی خەڵک\nلە كەلار گەنجێك خۆی كوشت\n2019/12/17 - 6:18 PM\nپۆلیسی گەرمیان ئاشكرای دەكات، كە گەنجێك لە ناو گۆڕستانی كەلاری كۆن بە فیشەك ۆكتایی بە ژیانی خۆی هێناوە.\nعەلی جەمال قدووری، وتەبێژی پۆلیسی گەرمیان لە ڕاگەیەنراوێكدا ئاماژەی بەوەكردووە، “دوانیوەڕۆی ئەمڕۆ سێ شەممە، لەگەڕەكی شەهیدانی شارۆچكەی كەلارەوە گەنجێك بەناوی (حسین عاسی نامیق) لەدایكبووی 1989 هێنرایە بەشی فریاكەوتنی شەهید هەژار”.\nدەشڵێت: “گەنجەكە بەهۆی بەركەوتنی فیشەكەوە گیانی لەدەستداوە و بەوتەی كەسوكاری ناوبراو نیوەڕۆی ئەمڕۆ لەنێو گۆڕستانی كەلاری كۆن بەهۆكارێكی نادیار بەچەكی كڵاشكۆف فیشەكی بەخۆیەوە ناوە و گیانی لەدەستداوە”.\nڕاشیگەیاندووە، لەئێستادا بەمەبەستی پشكنین تەرمەكەی ڕەوانەی پزیشكی دادوەری سلێمانی كراوە و پۆلیسیش پەڕاوی لێكۆڵینەوەی بۆ ڕووداوەكە كردۆتەوە و دەستی بەلێكۆڵینەوە كردوە لەسەر هۆكار و چۆنێتی ڕووداوەكە.\nبەرێوەبەرایەتی پۆلیسی گەرمیانرووداوی خۆكوشتنكەلار\nتێچووەكەی 1.9 ملیۆن دۆلارە\nپسپۆڕێك: عیراق یەك تەلەفزیۆنی دروستكرد\nسائیرون بۆ (خەڵك): ئێمە سەرۆكایەتی وەزیران دیاری دەكەین\nلە كەلار داواكراوێك دەستگیر كرا\nشوانێك بە فیشەك خۆی بریندار دەكات


بەغدا، چوار خۆپیشاندەر گیانیان لەدەستدا – تۆڕی میدیایی خەڵک\n2019/11/01 - 4:50 PM\nچوار خۆپیشاندەر بەهۆی سەختی برینەكانیان لە نەخۆشخانەی جوملە عەسەبی لە بەغدا گیانیان لەدەستدا.\nئەمڕۆ هەینی سەرچاوەیەك لە بەغدا بە میدیاكانی عیراقی ڕاگەیاند”ئەمڕۆ ئامێرە پزیشكییەكان لەسەر چوار بریندار لە نەخۆشخانەی جوملە عەسەبی هەلًگیران، دوای ئەوەی گیانیان لەدەستدا”.\nبە وتەی سەرچاوەكە”خۆپیشاندەرە بریندەرەكان، لە نەخۆشخانەی جوملە عەسەبی چارەسەرییان وەردەگرت، دوای ئەوەی لەماوەی چەند ڕۆژی ڕابردوودا بە سەختی لە خۆپیشاندانەكاندا برینداربوون”.\nلە سەرەتای مانگی تشرینی یەكەمی ڕابردوو ، تەوژمی خۆپیشاندان بەغدا و شارەكانی ناوەڕاست و باشووری عیراقی گرتووەتەوە، خۆپیشاندەران داوای چاكسازیی و باشتركردنی ئاستی خزمەتگوزاریی و بەگژداچوونەوەی گەندەلًَی و دابینكردنی هەلی كار دەكەن، بەهۆی دروستبوونی پێكداهەڵپژانیش لەنێوان خۆپیشاندەران و هێزە ئەمنییەكان، تا ئێستا زیاتر لە 200 كەس كوژران و هەزارانی تریش برینداربوون.


ANF | چالاکی دانیشتنی بەردەم نەتەوە یەکگرتووەکان ماوەی ١١ مانگ بەردەوامە\nسێشه‌ممه, 30 Nov 2021\nچالاکی دانیشتنی بەردەم نەتەوە یەکگرتووەکان ماوەی ١١ مانگ بەردەوامە\nچالاکیی دانیشتنی کوردستانیان لە بەردەم نوسینگەی نەتەوە یەکگرتووەکان لە شاری جنێڤی سویسرا بە ئامانجی تیشک خستنە سەر گۆشەگیریی قورسی سەر ڕێبەری گەلی کورد عەبدوڵا ئۆجالان و داوای ئازادیی جەست\nپێنجشه‌ممه, 25 Nov 2021, 07:41\nچالاکیی دانیشتنی کوردستانیان لە بەردەم نوسینگەی نەتەوە یەکگرتووەکان لە شاری جنێڤی سویسرا بە ئامانجی تیشک خستنە سەر گۆشەگیریی قورسی سەر ڕێبەری گەلی کورد عەبدوڵا ئۆجالان و داوای ئازادیی جەستەییان، چووە ١١هەمین مانگەوە.\nلە ٢٥ی کانوونی دووەمەوە تاوەکو ئێستا هەموو ڕۆژێکی چوارشەممە کوردستانیان لە دەوری چادری بەرخۆدان لە بەردەم نوسینگەی نەتەوە یەکگرتووەکان چالاکیی دانیشتن ئەنجام دەدەن.\nچالاکوانان کتێبەکانی ڕێبەری گەلی کورد عەبدوڵا ئۆجالان وەک کتێبی بچووک بڵاودەکەنەوە. هەروەها برۆشۆریان لەبارەی ئەوەوە بڵاودەکردەوە، کە بۆچی نابێت عەبدوڵا ئۆجالان ئازاد ببێت؟ کتێب و برۆشۆرەکانیان بەسەر ئەو هاووڵاتییانەدا دابەش دەکرد، کە بە دەورووبەری چالاکییەکەدا تێدەپەڕین. هەروەها زانیارییان لەبارەی ئامانجی ئەو چالاکییەوە پێشکەش دەکردن.\nچالاکی ئەم هەفتەیە بە خولەکێک ڕێزگرتن لە کەسایەتیی بەرژین زەندا (عایشە دەمیر) بۆ یادی هەموو شەهیدانی شۆڕش دەستیپێکرد. بەرژین زەندا لە ڕۆژی ٧ی تەمووزی ٢٠٢١دا لە بۆردومانی سوپای تورکیای داگیرکەر لە نزیک گوندی کێستە شەهید بوو بوو.\nلە چالاکییەکەدا، ساڵح ساغلام هاوسەرۆکی ناوەندی کۆمەڵگەی دیموکراتیکی کورد لە جنێڤ ڕایگەیاند، بێدەنگیی نەتەوە یەکگرتووەکان و بێدەنگیی دەوڵەتانی ئەوروپا بەرامبەر بە گۆشەگیری و بە نەبوو زانینی داواکانی گەلی کورد قبوڵ ناکرێن.\nساغڵام وتی: پیلانگێڕی نێونەتەوەیی لەلایەن ئەو دەوڵەتانەوە ئەنجامدرا و باسی لە بەکارهێنانی چەکی کیمیایی لەلایەن دەوڵەتی تورکی داگیرکەرەوە لە دژی گەریلاکان کرد و وتیشی: "ئێمە لە هەر شوێنێک بژین بە پەیوەستبوونمان بە بەرخۆدان و تێکۆشانی شەهیدان، بە بنەماگرتنی بەرخۆدانی ڕێبەرایەتیمان، بە پشتیوانیکردن لە بەرخۆدانی گەریلا و بە بەرخودانی هەمەلایەنەمان لە دژی داگیرکاریی و هێرشە پاکتاوکارییەکان دەوەستینەوە".\nدوای وتەکان، کوردستانیان بە وتنەوەی دروشم پشتیوانییان لە هەڵمەتی "کات کاتی ئازادییە" کرد و درێژەیان بە چالاکیی دانیشتنەکەیان دا.\nقەرەیلان: دوو سوپای وەک تورکیش بێن تێکیاندەشکێنین\nسزای نوێی دیسیپلین بەسەر ڕێبەر ئۆجالاندا سەپێنرا\nبایک: پەکەکە گەلیکی کرد بە هیوای جیهان کە لەسەر لێواری مردن بوو\nکاڵکان بۆ گەنجان: بەشداری لە بەرخۆدانی شکۆ و شەرەفدا بکەن!\nپەکەکە جە ویەردە تا بە ئارۆ\nدەوڵەتی تورک بە ئەشکەنجەی دڕندانە هاووڵاتییەکی کوشت\nچالاکیی گەریلا لە مەتینا؛ ٢ داگیرکەر سزادران\n'بۆ ژیانێکی ئازاد پێویستە زیاتر بەشداری لە تێکۆشاندا بکەین'\nپژاک لەدژی کردەوەکانی ڕژێمی ئێران بانگەوازی بۆ خۆپیشاندانی نەرویج کرد\nئەندامانی دەستپێشخەری ڕۆڵەکانی ئاگر کەشتیەک و سێ کۆمپانیایان سووتاند\nساڵیادی دامەزراندنی پەکەکە لە سیدنی پیرۆزکرا\nساڵیادی دامەزراندنی پەکەکە لە سیدنیی ئوسترالیا پیرۆزکرا\nلە شاری تولۆسی فەرەنسا ساڵیادی دامەزراندنی پەکەکە پیرۆز کرا


كوردی داماو.. دەنگبدە بەخاوەن دكتۆرایەكی چاوباشقاڵ! - ئاوێنه\nسۆسیۆلۆژیای سیاسیی و پیشەسازی درۆکردن\n■ عەزیز ڕەئوف\nهەر لیستەو بەدوای كارەكتەری خاوەن شەهادەی دكتۆا دا دەگەڕێ بێ ئاگا لەوەی ئەوانەی لەزانكۆن بەشێكی زۆریان وەك پاداشتێكی حزبی شەهادەیان پێ دراوەو بەشێكیشیان ئەوەندە بەتاڵن كە ناتوانن بەدو ساڵ جارێك توێژینەوەیەك بنوسن “لەگەڵ ڕێزم بۆ هەندێكیان”. ئەوە بۆیە بمەوێ نوسینێك ئامادە بكەم دەبێ پەنا بەرمە بەر زمانێكی بیانی‌و توێژینەوەیەكم دەسناكەوێ؟ ئاخر ئەگەر قەوارەو حزب‌و لیستەكان خاوەنی فكرو بیروباوەڕو پەروەردەی سیاسی بوونایە ئێستا ئەوەندە بەتاڵ نابوون، چونكە خۆیان بەتاڵن وادەزانن هەركەس دكتۆرای هەبو بەتوانایەو كاندیدی دەكەن. تۆ سەیركە نەئۆجەلان‌و نەمام جەلال‌و نەنەوشیروان دكتۆرایان نەبو.\nزانكۆكانی كوردستان لەسایەی ئەم جۆرە خاوەن دكتۆرایانەوە لەخراپترین زانكۆكانی دنیان، وەك چۆن لەسایەی ئەم جۆرە دكتۆرانەشەوە پارلەمانتارانی كوردستان‌و عیراق لەخراپترین‌و مەسڵەحەتچیترین مرۆڤی دنیان.\nجا سەیری ئەم نمونانە بكە:\nیەكەم: ئەوە لە زانكۆ گەنجێك كۆڕێكی گێڕا باسی ئینسانی دەكرد خۆی لە تەندروستی ئاژەڵ دەیخوێند، كۆڕەكەی زۆر خراپ بوو، هەستام و وتم كوڕی باش وەڵاهی عەیب نیە واز ئینسان بێنە و بچۆ ببە بە دكتۆری بەیتەری و باڵی كۆترێك چاك بكەوە، دەرزی لە مانگایەك بدە، ئاژەڵدۆستی بۆخۆی ئەوپەڕی مرۆڤایەتیە، “كەچی حزبەكەی كردی بە پارلەمانتار”.\nدووەم: خاوەن دكتۆرایەك هەیە ” ئێستا لە یەكێ لەم لیستانە كاندید كراوە” هێندە بێكەڵكە هەموو مامۆستا و خوێندكارەكانی زانكۆ دەیناسن و بە پێكەنینەوە دەڵێن: ئاگات لێیە دكتۆر”….” كاندیدە؟\nسێیەم: خاوەن دكتۆرایەك هەیە، لە زانكۆ ئۆفیسەكەی كردبوو بە شوێنی ” مەوعید لەگەڵ كچان و خوێندارەكانی خۆی و زۆرینەی مامۆستا و خوێندكارانی زانكۆش دەیانزانی.” ئێستا پارلەمانتارە”.\nچوارەم: خاوەن دكتۆرایەك هەیە ” ئێستا كاندیدە ” خوێندكارەكەی كە ژنە، نمرەی وانەكەی كەم دەبێت، پێی دەڵێ دكتۆر تخوا چەند دەرەجەیەكم پێ بدە با دەرچم بەخوا منداڵم هەیە، ئەویش پێی دەڵێ: “بۆ یارمەتیت بدەم؟ خۆ منداڵەكانت لە من نین”.\nپێنجەم: دكتۆرێك هەیە ئەوەندە تەمەڵە بۆ ئەوەی پلەی زانستی بەرز بێتەوە توێژینەوەی خوێندكارێكی مێینەی خۆی دەدزێت، خوێندكارەكە پێی دەزانێت و پێی دەڵێ دكتۆر توێژینەوەی من بۆ دەبەی و بەناوی خۆتەوە بڵاوی دەكەیتەوە؟ دكتۆرەكەش دەڵێ: “بێدەنگ دەبی باشە بێدەنگ نابی بە مێردەكەت دەڵێم كە لە زانكۆ پەیوەندیت لەگەڵ كوڕاندا هەبووە” جا ئەوەش بزانن ئەم دكتۆرە “پارلەمانتاری خانەنشینە”.\nشه‌شه‌م: خاوه‌ن شەهادەی دكتورایه‌ك له لیژنه‌ی ئیمتیحانی نمرەی خوێندكارەكانی حزبەكەی تەزویر كردبوو لە زانكۆ ئێستا مورەشەحی لایەنێكی سیاسیەو دەیەوێ لە بەغدا مافمان بەدەست بێنێت.\nلەم دۆخە سڵ بكەنەوە، دۆخی درۆی گەورە لەگەڵ ئێوە، دۆخی جوڵاندنی سۆزی ئێوە و فیڵكردن لە ئێوە لەسەر جەستەی ئێوە خۆ دەوڵەمەنكردن و گیرفان پڕكردن. سڵ بكەنەوە لەم سادەبوونەوەیەی پێش هەڵبژاردن، سڵ بكەنەوە لە چونە ناوخەڵكی لەلایەن ئەم بەتاڵانەوە، سڵ بكەنەوە لە یاری دۆمینە و شەترەنجی ئەم مەخلوقە بەتاڵانەی دەیانەوێت لە چایخانە و كافتریا و چێشتخانەكاندا خۆیان سادە و خاكی پیشان بدەن. سبەی بانگەشەی هەڵبژاردنە، سڵ بكەنەوە لە وێنەی ئەو كاندیدانەی بزەت بۆ دەكەن و لە دیوار و ستونی كارەبا و بەرزایی پردەكان هەڵواسراوە، سڵ بكەنەوە لە قیڕەقیڕی كاندیدی بەتاڵ و حەتاڵ كە دەزانێ بۆ هاوار دەكات و كە دەرچوو چی دەكات بۆ خۆی و چی بۆ بۆ ئێوە.\nهیچ پەیوەندیەك لە نێوان داخوازی خەڵك و تەماحی كاندیدەكاندا نیە و هەر یەكە و مێشكی ئاوازێكی تێدایە. جا ئەوە بیرمە گۆرانیبێژی میللی “فەتاح سەوزەواری” لە هەڵبژاردنەكەی 2005 ی پارلەمانی عیراق لە كەناڵی كوردسات گۆرانی دەوت و دەیگوت:\nپەرلەمانە پەرلەمان، گەلی كوردی قارەمان\nبەدەنگدانی ئێوەیە، نافەوتێ مافی كوردان\nهەموو بچن دەنگ بدەن، با سەركەوێ كوردستان\nبەڵام گۆرانیبێژ “ڕەزا جولەكانی” لە تەنیشتی گۆرانی دەوت و كە سەرەی ئەودەهات دەیگوت:\nئەی دەنوێ ئەمان دەنوێ ئەی دەنوێ خەوی نایا\nسەد خۆزگە بەو دەستانەی خۆم لەو خەوەم هەڵسانایا\nجێگەی بۆڕاخەن با بنوێ…..\nهیچ ڕەپتێك لەنێوان بەندی ئەو دوو گۆرانیبێژەدا نەبوو. برایمی پێشكەشكاری بەرنامەكە شێت ببوو بەدەستیانەوە.\nدەی تۆش مەیكە نامەردی ئەی كوردی داماو، ویژدانی خۆت بەكاربێنە و بچۆرە سەر سندوقەكانی دەنگدان و دەنگ بدە بە خاوەن دكتۆرایەكی چاوباشقاڵ.\nڕێزم بۆ هەندێ لەدكتۆرەكان كە كەسانی باشن.


هاوردەکردنی ئەم کێکە تورکییە قەدەغە کرا | ROJnews\nدووشەممە, 2 ديس 2019 - 11:42\nکێکێکی تورکیی کە حەبی تێدا دۆزرایەوە و چەند بەرهەمێکی دیکە کە گومانیان لەسەر هەبوو، دوای لێکۆڵینەوەی پێویست کۆکراونەتەوە هاوردەکردنیان بۆ هەرێمی کوردستان قەدەغە کرا.\nدوای ئەوەی لە بازاڕەکانی هەرێمی کوردستاندا دەرکەوت لە کێکی "Luppo"، کە کێکی تورکییە، حەب هەیە، بەپێی لێدوانی بەختیار مەلا ئەحمەد، وتەبێژی یەکێتی هاوردە و هەناردنکارانی هەرێمی کوردستان بۆ ڕۆژنیوز، هاوردەکردنی ئەو کێکە بۆ هەرێمی کوردستان قەدەغە کراوە.\nجێگای ئاماژەیە، دەستپێکی مانگی ڕابردوو لە شارۆچکەی پیرەمەگرونی پارێزگای سلێمانی، لەناو کێکێکی تورکی حەب دۆزرایەوە، لیژنەی چاودێری قائیمقامیەت دەستی بەسەر ئەو کێکە کە ناوی "Luppo"ـیە داگرت و ناردیان بۆ بەڕێوبەرایەتی تەندروستی بۆ ئەوەی لێکۆڵینەوەی لەسەر بکرێت، بەڵام تا ئێستا نە قائیمقامیەت و نە تەندروستیی ئەنجامی لێکۆڵینەوەکانیان ئاشکرا نەکردووە.


نەوزادى موهەندیس: حکومەتى هەرێمى کوردستان لەنێوان گەشبینى و ڕەشبینیدا. – WtariKurd\nنەوزادى موهەندیس: حکومەتى هەرێمى کوردستان لەنێوان گەشبینى و ڕەشبینیدا.\n– Posted on 2019-07-14بابەتی: سیاسی\nهەرچەندە پێکهێنانى کابینەى نۆهەمى حکومەتى هەرێمى کوردستان زیاد لە 9 مانگى ڕێکى خایاند و زۆر بە سەختى لەدایکبوو لەنێوان کێشمەکێشى حیزبایەتى و حسابکردنى بەرژەوەندیە تەسکە حیزبیەکان و دابەشکردنى پلەوپۆستەکاندا، بەڵام دواجار لەدایکبوو وتوانرا کە لە 10/7/2019دا متمانەى پەڕلەمانى کوردستان بەدەستبێنێت و ئیدى کۆتایى بەو ماراسۆنى گفتوگۆیانەى 9مانگى پێشتر هێنا لەنێوان هەر سێ لایەنى پێکهێنەرى حکومەتەکەدا کە بریتین لە هەریەکە لە (پارتى و یەکێتى و گۆڕان و تورکومان و مەسیحى و سۆسیالیت). بەمەش ئیدى سەرەتاى قۆناغێکى نوێ دەستیپێکرد لە کارکردن و پراکتیزەکردنى گوتارەکان لەسەر زەمینەى واقع و چیدى قۆناغى گفتوگۆى بێزەنتى و بێسەمەر کۆتایى هات.\nپرسیارەکە لێرەدا ئەوەیە، ئایا پێکهێنانى کابینەى حکومەتى هەرێم پێویستى بەم هەموو کاتە هەبوو؟ ئایا لەدواى پێکهێنانى کابینە حکومیەکەوە کە زۆر بەسەختى لەدایکبوو، گەشبین بین بەکارو بەرنامەکانى یان ڕەشبینبین؟\nڕاستە پێکهێنانى کابینەکە و گفتوگۆکان لەسەر هێڵە گشتى و ووردەکاریەکانیشى زۆرى خایاند،بەڵام تێگەیشتنى زیاتر لە بەرنامە و تێڕوانین و دونیابینى یەکترى بەتایبەتیش 3 لایەنە سەرەکیەکەى کابینەکە گرنگ بوو، باسکردن و قوڵبونەوە لە کێشە کەڵەکەبوەکان و لەخواست و ویستە ڕەواکانى گەلەکەمان لە هەرێم و کەرکوک و بەغداد گرنگبوو، بەستنەوەى هەموو کێشە و گرفتەکان پێکەوە و هەوڵدان بۆ دۆزینەوەى ڕێگاچارەیەکى گشتگیر بەهیمەتى هەموولایەک زۆر پێویست بوو. خۆنەدزینەوە لە بەڵێن و ڕێکەوتن و کارنامە و دروشمەکانەى هەڵبژاردن گەلێک پێویست بوو. دەستخستنە سەر خاڵى ناکۆکیەکان و دیاریکردنى پشک و قەوارە و لێپرسراوێتى هەر لایەک گەلێک پێویست بوو، بنەماى وەکیەکى و شەریکایەتى ڕاستەقینە دوور لە برا گەورەیى و بچوکى زۆر پێویست بوو. بۆیە هەموو ئەم خاڵانە پێویستیان بەکاتى زیاتر و گفتوگۆى جدیانە دەکرد لەنێوان لایەنە براوەکاندا، بۆئەوەى بناغەیەکى تۆکمە و بەهێز بۆ حکومەتى ئایندە دابڕێژرێت و وەکو ئەزمونى ساڵانى ڕابووردوو حکومەت لەنیوەى ڕێگە دابەشنەبێت و هەرلایەک بەئارەزوو یان لەژێر فشاردا یان بەپاڵنەرى حیزبایەتى کابینەکە بەجێبهێڵێت و پشت بکاتە هەموو کار و بەرنامە و جەماوەرى گەلەکەشمان و جارێکى تر ڕووبکاتەوە بەرزکردنەوەى دروشمى بریقەدارى بێناوەڕۆک و بەناو سەنگەرى ئۆپۆزسیۆن و وەستانەوە دژى حکومەت و کابینەکەى.\nدرێژەکێشانى ئەم گفتوگۆیانەش لەلایەکى ترەوە گەرچى ڕەنگدانەوەى بێمتمانەیى ساڵانى ڕابووردوو بوو بەیەکترى، بەڵام بینین و دانیشتن بەرامبەر یەکتر و ڕووبەڕوو و زۆرى سەردانەکانیش توانى بەستەڵەکى دڕدۆنگى و دابڕانى زیاد لە 2ساڵى نێوان هەموان بتوێنێتەوە و گرژی و ئاڵۆزیەکان خاوبکاتەوە هەرچەندە هێشتاش نەگەیشتۆتە ئاستى تەواو کەماڵ. بۆیە دواکەوتنى کابینەکە لە پێکنەهێنانى باشتر بوو وەکو دەڵێن ( دواکەوتن لە هەر نەگەیشتن باشترە). ئیدى بەپێکهێنانى کابینەکە هەرێمى کوردستانیش پێینایە قۆناغى حکومەتى ڕاستەقینە و متمانە پێکراو و دوورکەوتەوە لەحکومەتى کاربەڕێکەر و بێدەسەڵات لەبڕیارداندا.\nلەئێستادا ئەوە ماوەتەوە کە ئایا گەشبینبین بە ئایندەى حکومەتەکە و کار و بەرنامە و گوتار و سیاسەتەکانى؟ یانیش هەرلەئێستاوە تۆوى ڕەشبینى بچێنین و حکومەت و پێکهاتەکەى بدەینە بەر پلار و ڕەخنەى ڕوخێنەر و هەموو هیوا و ئاواتەکان لەگۆڕ بنێین و هەموان دەستەوئەژنۆ لێى دابنیشین و ئەم حکومەتەش بە کابینەکانى پێش خۆى بچوێنین؟ ئایا کارێکى ڕاست و عەمەلى و زانستیە هەر لەسەرەتاوە بڕیارى پێشوەختەى خۆمان بدەین و ڕاستوچەپێک بهێنین بەسەر حکومەتەکەماندا؟یانیش لێگەڕێین با ماوەیەکى 3 تا 6 مانگى کاربکات و ئەوکات بڕیارى ڕاستەقیتنەى خۆمان بدەین و هەڵوێستى ڕاست و دروستى خۆمان لەسەر ئاشکرا بکەین؟ و دەیان پرسیارى تریش.\nسەرەتا کارێکى نە ڕاستە نە عەقڵانیشە پێشەکى و پێش وەختە بڕیار لەسەر ئایندەى کار و بەرنامەى ئەم حکومەتە بدەین،چونکە تا لەبوارى پراکتیکیدا تاقینەکرێتەوە و کار و کردەوە و بڕیارەکانى نەبینرێن، لەڕووى زانستیەوە هەڵەیە هەڵسەنگاندنى بۆ بکرێت،چونکە دەبێت هەڵسەنگاندن بە باش یان خراپ لەسەر کارى لە پێشینە بدرێت نەک لەسەر هیچ. بۆیە بەڕاى بەندەش گرنگە کە کەمێک پشوو درێژبین و چاوەڕوانى کار و کردەوەى حکومەت بین بۆ ئەوەى لەماوەیەکى ترى دیاریکراودا هەڵسەنگاندنێکى ڕاست و دروستى بۆ ئەنجام بدەین. چونکە پێنەدانى ماوە و کاتێک یان بوارێک بۆ کارکردن خۆى لەخۆیدا زوڵم و ناهەحەقیە بەرامبەر حکومەت و هەرواش لێکچواندنیشى بەکابینەکانى پێشخۆى جارێکى تر کارێکى ناڕاست و نادروستە، چونکە هەر کابینەیەک و بەتایبەتیش کەسى سەرۆک و جێگرى سەرۆک و هەریەکەش لە وەزیرەکان خاوەنى تێڕوانین و کار و بەرنامە و دونیا بینى تایبەتى خۆیانن، چونکە هەموانیان لە قوتابخانە و حیزبى سیاسى جیاوازەوە هاتون و هەریەکەشیان هەوڵدەدەن دیدگا و تێڕوانینى سیاسى و ئابورى حیزبەکانیان جێبەجێبکەن، هەربۆیە دەکرێت جیاوازیەک لەنێوان ئەم حکومەت و ئەوانى پێش خۆیدا ڕووبدەن.\nهەربۆیە دەکرێت ئومێد و هیواى گەرچى گەورە و زۆریش نەبێت هەڵبچنین لەسەر ئەم کابینەیە و گەشبینیش بین بەکار و کردەوەکانى و پێشەکى خۆمان نەخەینە بەرەى ڕەشبین و کورتبین و بێئومێدەکانەوە. چونکە کۆمەڵگا و تاکى بێئومێد و بێهیوا کۆمەڵگاو تاکێکى دۆڕاو و شکستخواردوو دەردەچن. وەکو وتراوە ( تفائلوا بالخیر تجده ) واتە گەشبینبن گەشبینیتان دەستدەکەوێت، خۆ بەپێچەوانەشەوە گەر ڕەشبینبین و بە چاویلکەیەکى ڕەشى تاریکەوە بڕوانینەوە هەموو کاروکردەوەکانى حکومەتەکەوە و بەباش و بەخراپیەوە هەر ناڕازیبین و هەموانیان ڕەتبکەینەوە و پێشوەختە بڕیارماندا بێت بە ڕەتکردنەوەى هەموو کاروکردەوەکانى حکومەت و هەڵبژاردنى بەرەیەکى ئۆپۆزسیۆنى ناڕەواو و توند و دەمارگیر ئەوا بەدڵنیایى جگە لە ڕەشبینى هیچى ترمان دەست ناکەوێت.\nجا سەرکەوتنى ئەم کابینەیەش دەوەستێتە سەر ڕادە و ئاستى یەکو یەکگرتوویى کابینەکە کە پێویستە تەواوکەرى یەکتربن و پێکەوە پابەندى بەرنامە سیاسى و ئابورى و کۆمەڵایەتى و ئەمنى و خزمەتگوزاریەکان بن و هیچ کامیان خۆیان جیانەکەنەوە لەوى تریان بەبیانوى ئەوەى کە قەوارەى ئێمە بچوکترە و هەربۆیەش لێپرسراوێتیمان کەمترە، چونکەى نە لێپرسراوێتى و نە سزاش دابەشناکرێن و هەموو پێکەوە یەک پاکێجن، یان لێپرسراویت یانیش هیچنەکردە و شکستخواردوویت، گرنگیشە ئەندامانى کابینە متمانە بەیەکتر بکەن و وەکو تیمێک کاربکەن نەک وەک دووبەرە یان سێبەرەى دژ بەیەک چونکە لەکۆتایدا هەموانیان پێکەوە حکومەتیان پێکهێناوە و هەموانیشیان لەبەردەم جەماوەردا لێپرسراون. هەربۆیە تا گەشبینبین ئەوا جوانتر و ڕوونتر وێنەى حکومەتى ئایندە دەبینین و بەپێچەوانەشەوە بە لێڵى و تاریکى و بەدگومانیەوە لە حکومەت دەڕوانین. جا گەشبینى و ڕەشبینى جەماوەر وەستاوەتە سەر ئاستى کار و کردەوەکانى حکومەت و کابینەکە خۆى نەک هیچ کەس و لایەنێکى تر.


كڕینى دۆمه‌ین و هۆست (په‌ڕه 1) - Domain, DNS, SSL و پەیوەندیدار بە دۆمەین - مەکۆکانی وێبچن\nكڕینى دۆمه‌ین و هۆست\nمەکۆکانی وێبچن » Domain, DNS, SSL و پەیوەندیدار بە دۆمەین » كڕینى دۆمه‌ین و هۆست\n1 بابه‌ته‌كانی kurdm84 2016-07-28 22:37:15\nبابه‌ت: كڕینى دۆمه‌ین و هۆست\nئایه باشتره دۆمه‌ین له شوێنێك بكریت و هۆستیش له شوێنێكى تر؟\nچونكه خوێندومه‌ته‌وه له‌سه‌رى كه ئه‌گه‌ر دۆمه‌ین به جیا بیكریت ئه‌و كاته ئه‌گه‌ر بته‌وێت هۆست بگۆریت هیچ كێشه‌یه‌كت نابێت\nزۆر سایتش گه‌راوم بۆ هۆست زۆربه‌یان نوسراوه\nسپه‌یس بێ سنور\nیان سه‌پ دۆمه‌ین بێ سنور\nیان باندوز بێ سنور\nته‌نها یه‌ك هۆستى ئه‌لمانیم بینى هه‌موو شته‌كانى به دیارى كراوى نوسیوه به‌لام گرانه بۆ كه‌سێك سه‌ره‌تا بێت\nنرخه‌كه‌ى ٦٠ ئۆرۆیه بۆ ساڵێك سپه‌یس ٢ گێگایه ئه‌وه‌ش زۆر كه‌مه\n2 وه‌ڵامه‌كانی Rawan 2016-07-28 23:01:04\nوه‌ڵام: كڕینى دۆمه‌ین و هۆست\nمن خۆم لە ipage کڕیومە، زۆر بێ کێشەیە و سالی یەکەم هەرزانە، کە ٢٤ دۆلار تێپەڕ ناکات هۆست و دۆمەین، بەلام Unix shared hosting systemــە کە لەوانەیە هێندە بەهێز نەبێت، بەلام بۆ سالی دواتر گرانترە، هەر کێشەیەک هەبێت live chat هەیە چارەسەر دەکەن.\n3 وه‌ڵامه‌كانی kurdm84 2016-07-29 00:43:00\nلەویش نوسراوە مانگی بە 2 دۆلار بەلام نوسراوە بێ سنور شتی وا ئەبیت؟\n4 وه‌ڵامه‌كانی ئاسۆ نادری 2016-07-29 10:23:22\nئەم باسەمان زۆر کردووە، شتێک بە ناوی هۆستی بێ سنوور بوونی نییە، ئەوە تەنیا وشەیەکی بازرگانییە. تۆش بۆ خۆت کاتێک هۆست دەکڕیت لەسەر ئەو بنەمایە بیر مەکەوە کە هۆستی بێ سنوور دەکڕیت. شتی وا نییە و نابێت.\nئەو بێسنوورە پێی دەوترێت بەکارهێنانی "عادیلانە" ـە، واتە تۆ ئەگەر ٥٠٠ گیگابایتش شوێنت پێبدەن گرینگ نییە، کاتێک ١ گیگابایتی بە شێوەیەکی نا عادیلانە بەکار ببەیت ئیدی هۆستەکەت دادەخەن و شوێنە زۆرەکە بە سوودی تۆ نابێت.\nسەبارەت بە شوێنی تۆمارکردنی دۆمەین و کڕینی هۆست، بەڵێ وایە کاتێک تۆ دۆمەینەکەت لە شوێنێکی دیکە تۆمار دەکەیت ئەو کاتە ئەگەری کێشەکان بە شێوەیەک کەم دەکەیتەوە.\nبۆ نموونە، ئەگەر هەردووکیان لای هەمان کۆمپانیا بێت و ئەو کۆمپانیایە سبەی وازی لە کاری خۆی هێنا، ئەو کاتە تۆش هەردوو دۆمەین و هۆستت لە دەست دەدەیت، بەڵام ئەگەر دۆمەینەکەت لە شوێنی دیکە بێت، ئەو کاتە دەتوانیت هۆستێکی نوێ لە شوێنێکی دیکە بکرێت و DNS ی دۆمەینەکەت ڕوو بکەیتە ئەوێ.\nجا جیاکردنەوەی هۆست و دۆمەین کارێکی خراپ نییە. بەڵام هۆست بەبێ دۆمەین سوودی ئەوتۆی نییە، بۆیە گرینگە لە هەمان کاتدا دۆمەینەکەت تەنیا و تەنیا لە کۆمپانیا گەورەکان تۆمار بکەیت.\n5 وه‌ڵامه‌كانی kurdm84 2016-07-29 15:50:58\nکاک ئاسۆ منیش ئەو بابەتەم خوێندۆتەوە بۆیە پرسیارم کرد.ئەگەر هۆستیک لە مالپەریک بکرم کە نوسرابیت بێ سنور دوای تاکو 10 گێگا یان 5 گێگا سپەیسم هەبوو ئەوکاتە چی؟\n6 وه‌ڵامه‌كانی ئاسۆ نادری 2016-07-29 16:50:25\nدوای تاکو 10 گێگا یان 5 گێگا سپەیسم هەبوو ئەوکاتە چی؟\nهیچ، تۆ لە سەرەتاوە وا بژمێرە کە تەنیا ٥ گیگابایتت کڕیووە، وەک نووسیم بیر لە بێسنوور مەکەوە و لەسەر ئەو بیرۆکەیە هۆست مەکڕە. چوونکە شوێنێ بێسنوور بوونی نییە.\nئەو بێسنوورەی کە دەیکڕیت، لە بنەڕەتدا هەر سنوورێکی هەیە، بۆیە لە کۆمپانیای هۆست بپرسە پێش کڕین.\nشتی وەک Subdomain, Database و شتانە کە نووسراوە بێسنوور، ئاساییە. بەڵام تۆ هیچ کاتێک ناتوانیت داتابەیزێکی چەند گیگابایتی لەسەر Shared Hosting کار پێبکەیت، یان ئیمەیلێکت هەبێت بە قەبارەی ١٠٠ گیگابایت و پڕی بکەیت لە ئیمەیل. ئەو شتانە لە ڕاستیدا دەست نادەن بۆت چوونکە خوودی Shared Hsoting بۆ خۆی بەکارهێنانیان سنووردار دەکاتەوە.\n7 وه‌ڵامه‌كانی ڕێنوار 2016-07-29 18:26:40\nکاک ئاسۆ سەبارەت بەو بێ سنووریە، ماڵپەرێکی گەورەی وەک Godaddyش ئەڵێت بێ سنوورە، ئایا چ ماڵپەرێک هەیە گونجاو بێت و بە تەواوی تایبەتمەندییەکانت پێ بڵیت؟ چ ماڵپەرێک باشە بۆ bandwidthی زۆر؟\n8 وه‌ڵامه‌كانی ئاسۆ نادری 2016-07-29 20:12:16\nکاک ڕێنوار، ئەوەی من پێم سەیرە، من و تۆ و فڵان کە لێرەین کەسی زانستیین و بڕوامان بە زانست هەیە، ئەوەندە دەزانین کە هەموو هارد درایڤێک سنوورێکی هەیە، هاردێکی یەک تێرابایتی وەکە بە ناوەکەیەوە دیارە دەتوانێت ١ هەزار گیگابایت شتمان بۆ هەڵبگرێت. ئەمە ڕوونە. ئیدی نازانم بۆچی ئێوە ئەو بیرۆکەی بێسنوورەتان لای خۆتان چاندووە؟ لە کوێ هاردی بێسنوور هەیە تا کۆمپانیایەکی هۆست بتوانێت شوێنی بێ سنوورت پێبدات؟ دواتر چۆن دەتەوێت بە ١٢ دۆلار ١٠٠ گیگابایت لە کۆمپانیایەکی هۆست بە کرێ بگریت کاتێک بۆ خۆیان دابینکردنی ئەو ١٠٠ گیگابایتە لە ئەو ساڵەدا لەوانەیە زۆر گرانتر بێت؟\nکاتێک کۆمپانیاکان دەڵێن بێسنوور مەبەستیان بێسنوور نییە. لە Godaddy بە ڕوونی نووسیوویانە ١٠٠ گیگابایت بۆ نموونە، بەڵام من دڵنیات دەکەمەوە ناتوانیت ئەو ١٠٠ گیگابایتەش بەکار ببەیت بەبێ ئەوەی هۆستەکەت دابخەن.\nhttp://www.webchinupload.com/f/2016-07/ … 843101.png\nتۆ کاتێک هۆست دەکڕیت، ترافیک، شوێن، CPU، RAM و هەموو بەشەکانی دیکە پێکەوە دەژمێردرێن، تۆ ئەگەر ١ گیگابایتیش شوێنت بەکاربردبێت بەڵام یەک فیلم لە نێو ماڵپەڕەکەت دابنێیت ئەو کاتە ئەکاونتەکەت CPU & Memory ی زۆر بەکار دەبات، کە دەبێتە هۆکاری داخستنی هەژمارەکەت. دیسانەوە وادەکات کە ئەو ترافیکە بێسنوورەی کە باسیان کردووە، بێ سوودە چوونکە ناتوانیت بەکاری ببەیت.\nهیچ ماڵپەڕێکی هۆستی ئاسایی یان Shared Hosting بۆ ئەوە دیزاین نەکراوە کە بتوانیت بەپێی تایبەتمەندییەکانی بەکاری ببەیت، بۆیە لە هیچ شوێنێک ناتوانیت ماڵپەڕێکی ترافیک زۆر هۆست بکەیت بە پارەیەکی کەم، تۆ کاتێک دەڵێیت ترافیک زۆر، من ڕاستەوخۆ بیرم بۆ فیلم یان داگرتنی پرۆگرام و هتد... دەچێت، هەر ئەوەش لە خۆیدا قەدەغەیە لەسەر هۆست دایبنێیت. بۆ ئەو کارە سێرڤەری تایبەتت پێویستە و پارەی پێویستە.\nبۆیە ئەو بیرۆکەیەی کە هۆستی باش هەرزانە و هۆستی بێسنوور هەیە لە مێشک و کولتووری خۆتان دوور بخەنەوە. ئێمەی کورد زۆر سەیرین هەموو کات گرینگی بە لایەنە نا درووست و هەڵەکان دەدەین.\n9 وه‌ڵامه‌كانی ڕێنوار 2016-07-29 22:23:04\nکاک ئاسۆ بێگومان منیش باوەڕم بەو بێسنووریە نییە، و پرسیارەکەم ئەوەبوو کە چ ماڵپەرێک هەیە هۆستێکت بداتێ کە باسی بێسنوور نەکات، بێگومان وەڵامت دامەوە، دەستت خۆشبێت، من Bandwidthێکی زۆر بۆ بەکاربردنی Ajax م پێویستە، و بێگومان ئەوەی وتت بە هەرزان ناکرێت.\n10 وه‌ڵامه‌كانی kurdm84 2016-07-29 23:30:32\nكاتێك زانیاریه‌كان و سنورى هۆسته‌كه‌ت دیارى كرابێت باشتره وه‌ك له‌وه‌ى نوسراوه بێ سنور و واش نى یه\nئێستا له‌م مالپه‌ره زۆربه‌ى شته‌كان به جوانى نوسراوه و هۆسته‌كه‌ش ئه‌لمانى یه و هه‌رزانیشه\nخۆزگه حكومه‌ته‌كه‌مان ٢ شتى بكردایه\n١ كێشه‌ى كاره‌باى چاره‌سه‌ر بكردایه\n٢ بوارى ته‌كنه‌لۆژیاى به‌ره‌و پێش ببردایه\nئێستا هه‌موو له ناو خۆمانه ئه‌م كارانه‌مان ده‌كرد وه‌كو ئه‌م میلله‌تانه‌ى تر به‌لام ئه‌مه خه‌وه بۆ ئێمه


ژبەر رێگری ل زڤرینا ئیدارا شەرعی زیانەكا مەزن گەهشتییە شنگال\nكوردستان 25/10/2021 - 11:47 له‌زگین\nجێگرێ پارێزگارێ نەینەوا: پشتی هەلبژارتنان پێدڤییە ئیدارا شەرعی بزڤرتە شنگال\nپشتی هەلبژارتنان دبیت ئیدارا شەرعی بزڤرتە شنگال بۆ دانانا قایمقامێ ژی دێ هەماهەنگی ناڤبەرا حكومەتا هەرێما كوردستانێ و عێراقێ دا هەبیت.\nعومەر عەلی، جێگرێ پارێزگارێ نەینەوا بۆ كارۆبارێن ئاواران دیدارەكی دا بۆ (باسنیوز) راگەهاند كو: "زۆر یا گرنگە حكومەتا بهێت یا عێراقێ پووتەی كێشەیا شنگال بدەت ب تایبەتی ژی وارێ زڤرینا ئاواران بۆ شنگال و دابینكرنا تەناهی و قەرەبووكرنا خەلكێ شنگال یێن ژلایێ تیرۆرستێن داعش ڤە سالە 2014ێ تووشی زیانی بووین، هەروەسا كار بهێتە كرن بۆ زڤرینا ئیدارا شەرعی بۆ شنگال چونكو هەتا ئیدارا شەرعی نەزڤرتە شنگال ئاڤەدانی ل شنگال دەست پێ ناكەت هەروەسا ژی ئاوارە ژی نەشێن ڤەگەرن".\nجێگرێ پارێزگارێ نەینەوا بۆ كارۆبارێن ئاواران، ئاشكەرا كر كو: "دبیت حكومەتا هەرێما كوردستانێ و عێراقێ رێكەفتنێ ل سەر دانانا كەسەكێ بكەن بۆ پۆستێ قایمقامێ شنگال. ئەز دبینم پشتی هەلبژارتنان دێ ئیدارا شەرعی زڤرتە شنگال".\nعومەر عەلی گۆت ژی: "نەزڤرینا ئیدارا شەرعی بۆ شنگال زیانەكا مەزنە، ب هەر شێوەیەكێ هەبیت پێدڤیە ئیدارا شەرعی بزڤرتە شنگال چونكو شنگال ئاڤەدان نابیت هەكە ئیدارا شەرعی نەزڤرتە شنگال. ئەڤە پێنچ سالن ئیدارا شەرعی نەچوویە شنگال دئەنجامدا ژی پرۆژە نەهاتینە بجه ئێنان وئاڤەدانی نەهاتیە كرن وئاواران ژی نەشیاینە ڤەگەرن. هەر دەمێ ئیدارا شەرعی زڤریە شنگال دێ بۆ ئاواران ژی باوەری دروست بیت و دێ دەلیڤێن كاركرنێ پەیدابن دێ خەلك زڤرنە شنگال".\nگۆتژی: "شنگال ناهێتە ئاڤەدانكرن ژبەر نەزڤرینا ئیدارا شەرعی بۆ شنگال هەر دەمێ ئیدارا شەرعی هاتە ناڤ شنگالدا دێ رێكخراو ژی قەستا شنگال كەن بۆ ئاڤەدانی و دابینكرنا پرۆژان".\nعومەر عەلی، ئاشكەرا كر كو: "هەتا نوكە پتر ژ 140 هزار ئاوارێن شنگال ناڤ كەمپاندا ل سنورێ پارێزگەها دهۆكێ ماینە ژبلی ئاوارێن ناڤ هەیكەل وژدەرڤەی كەمپان دژین. هەتا نوكە پتریا خەلكێ شنگال ئاوارەنە و چاڤەرێنە پشتی هەلبژارتنان كێشەیان شنگال چارەسەرببیت وئیدارا شەرعی بزڤرتە شنگال".\nباپیر خدر حەجی، رێڤەبەرێ باژێرڤانیا شنگال بۆ (باسنیوز) راگەهاند كو: "80% شنگال ژلایێ تیرۆرستێن داعش ڤە هاتیە وێرانكرن، گەلەك جاران مە هەولدان كرن بزڤرینە شنگال لێ هێزێن نەیاسایی رێگریێ ل زڤرینا ئیدارا شەرعی كرن، ئەڤە بوویە ئەگەر ئەم نەشێن چوو پرۆژەیێن خزمەتگوزاری ل شنگال ئەنجام بدەن".\nئاشكەرا كر كو: "ئەڤە پتر ژ پێنج سالان ب تایبەتی ژی پشتی 16 ئۆكتۆبەرا سالا 2017ێ مە نەشیاینە زڤرینە شنگال بۆ دەستپێكرنا ئاڤەدانی و گەهاندنا پرۆژەیێن خزمەتگوزاری چونكو رێگریێ ل زڤرینا ئێدارا شنگال هاتیە كرن. ئەگەر رێگری نەهاتبا كرن ئەم چووباینە شنگال نوكە پتر 40% شنگال هاتبوو ئاڤەدانكرن لێ مخابن ئەڤە چەند سالن ئەم نەچووینە شنگال ژبەر ئالۆزیێن هێزێن نەیاسایی".


پارێزگاری نوێی هەولێر سوێندی یاسایی دەخوات – تۆڕی میدیایی خەڵک\n2019/09/15 - 9:00 PM\nلە دوای هەڵبژاردنی وەك پارێزگاری نوێی هەولێر لە ئەنجوومەنی پارێزگا، بڕیارە سبەینێ دوو شەممە، فرسەت سۆفی لەبەردەم سەرۆكایەتی هەرێم سوێندی یاسایی بخوات.\nدوای دەستلەكاركێشانەوەی نەوزاد هادی لە پۆستی پارێزگاری هەولێر، ڕۆژی پێنج شەممەی ڕابردوو بەدەنگی ۲۷ ئەندامی ئەنجوومەنی پارێزگای هەولێر، فرسەت سۆفی وەك پارێزگاری نوێ لە پشكی پارتی هەڵبژێردرا.\nبەپێی زانیارییەكانی (خەڵك)، سبەینێ دوو شەممە ۱٦ی ئەیلولی ۲۰۱۹، فرسەت سۆفی، ئەندامی خولی پێشووی پەڕلەمانی كوردستان وەك پارێزگاری نوێی هەولێر لەبەردەم سەرۆكی هەرێم سوێندی یاسایی دەخوات.\nهەر بەپێی زانیارییەكان، بڕیارە ڕۆژی سێ شەممە ۱۷ی ئەیلول، فرسەت سۆفی بەفەرمی ئاڵوگۆڕی پۆستی پارێزگار لەگەڵ نەوزاد هادی، پارێزگاری پێشوو بكات.\nپارێزگاری هەولێرپەڕلەمانی كوردستانسەرۆكی هەرێمی كوردستان\nدابەشكردنی مووچەی دوو وەزارەت و چەند توێژێك ڕاگەیەنرا\nدوو ئێرانی بە تۆمەتی دزیكردن لە هەولێر دەستگیركران\nهاتوچۆی هەولێر ئاگادارییەكی بڵاوكردەوە\nسبەی سەرۆكی هەرێم بەشداری كۆنفڕانسی میونشن دەكات


سەمەر سەڵاح، جەستەی تەواو شێوێنرابوو، سەری لە جەست [ زۆرتر... 👁] ✖ ✖ 2 1 ✔ 99% ✍ ج.ع.ئـ. 15-10-2019 15:16:16\n👩 چیرۆکی کوشتنی شادیە جاسم دۆزی ژن\n📅 کاتی تۆمارکردن Sep 2 2019 1:28AM\nڕۆژی شەمە 01-09-2019 کاتژمێر 11 سەر لە بەیانی، ئاف [ زۆرتر... 👁] ✖ ✖ 1 0 ✔ 99% ✍ ج.ع.ئـ. 2-9-2019 1:28:20\n👩 خەولە، قوربانی خۆشەویستیە دۆزی ژن\n📅 کاتی تۆمارکردن Aug 12 2020 12:26AM\nماوەیەک بوو خەولە پەیوەندی خۆشەویستی لەگەڵ کوڕێک ه [ زۆرتر... 👁] ✖ ✖ 0 1 ✔ 99% ✍ ج.ع.ئـ. 12-8-2020 0:26:24\n👩 ژن کوشتن لەسەر شەرەف راگرن دۆزی ژن\n📅 کاتی تۆمارکردن Sep 25 2019 6:06PM\nبەدروشمی ژن کوشتن لەسەر شەرەف راگرن ژمارەیەک لەچال [ زۆرتر... 👁] ✖ ✖ 2 1 ✔ 99% ✍ ن.ئـ. 25-9-2019 18:06:01